“Svjedoci smo da se, nažalost, još manipuliše lokalitetima stradanja i brojem nedužnih žrtava ustaškog terora koji se koriste na neprimjeren način i pokušavaju ubaciti u drugo vrijeme i istorijski kontekst. S druge strane, nalogodavci i počinioci ovih najstrašnijih zločina 20. vijeka izbjegli su suočavanje sa licem pravde, zaslužene kazne i osudu zločinačkog projekta”, navodi se u pismu upućenom predsjedniku Udruženja “Jadovno 1941.” Dušanu Bastašiću.\nPrva međunarodna konferencija o kompleksu ustaških logora “Jadovno-Gospić 1941. godine” biće održana 24. i 25. juna u Banjaluci gdje će radove izložiti učesnici iz Izraela, Rusije, Italije, SAD, Njemačke, Hrvatske, Srbije i Repubilke Srpske.\nEfraim Zurof, Jovan Ćulibrk, Mila Mihajlović i Dragan Šućur, saopšteno je iz Udruženja građana “Jadovno 1941”.\nKonferencija počinje u 9.30 časova uvodnim izlaganjem poznatog srpskog istoričara Đure Zatezala na temu “Jadovno-kompleks hrvatskih ustaških logora-stratišta 1941”.\nSkup će biti organizovan povodom 70 godina od stradanja Srba u kompleksu ustaških logora “Jadovno -Gospić 1941” i obilježavanja Dana sjećanja.\nOrganizatori konferencije su Udruženje građana “Jadovno 1941” iz Banjaluke, Institut za savremenu istoriju Beograd i Akademija nauka i umjetnosti RS. Dobrotvori konferencije su vlade RS i Srbije, grad Banjaluka i Kulturni centar Banski dvor.


Milićević: Reforma u Poreznoj upravi FBiH\nFederalna ministrica finansija Jelka Milićević povodom razrješenja dužnosti direktora i zamjenika direktora Federalne porezne uprave Midhata Arifovića i Vinka Križana kazala je da je Zakon o poreznoj upravi definirao mandat direktora i zamjenika direktora, po kojem je istekao mandat Arifoviću i Križanu.\nObjavljeno 07.10.2015 22:37\nVlada Federacije BiH na današnjoj sjednici u Sarajevu istovremeno je donijela odluke o imenovanju Šerifa Isovića za direktora, a Slobodana Vukoju za zamjenika direktora Porezne uprave FBiH. Oba imenovanja su na period od 90 dana, odnosno do okončanja konkursne procedure.\n- Novi direktor će biti neko sa strane, koji nije tu, a zamjenik direktora će biti neko iz reda Porezne uprave - rekla je danas Milićević novinarima nakon sjednice. Istakla je da je trenutno u fazi reforma u Poreznoj upravi i da se pripremaju dva zakona, o poreznim procedurama i o poreznim administracijama. - Mislim da na svim mjestima trebamo nove ideje i malo promijeniti ljude, a sve radi unapređenja - izjavila je Milićević.


upad na sever kosova - Blic Online\nGlavni tužilac u Kosovskoj Mitrovici Šćikiri Sila izjavio je danas da je ruski državljanin Mihail Krasnoščekov pušten na slobodu zahvaljujući imunitetu koji ima kao pripradnik UNMIK-a, dok je srpski član osoblja Ujedinjenih nacija Dejan Dimić još u zatvoru.\nTužilaštvo u Prištini saopštilo je danas da u jučerašnjoj akciji sprovedenoj na severu KiM nisu uhapšeni svi osumnjičeni.\nJedan od Srba ranjenih u intervenciji ROSU je Boban Janićijević iz Zubinog Potoka, kome je povređena noga. On je ranjen na magistralnom putu Zubin Potok-Kosovska Mitrovica, kada je ROSU razbijao barikade.\nJedan MIG 29 nadleteo je danas Novi Pazar u pravcu Kopnene zone bezbednosti, prenosi Tanjug.


Osnivanje firme - sto dinara - Društvena hronika, ekonomija, obrazovanje\nOsnivanje firme - sto dinara\n« poslato: Januar 27, 2012, 13:58:34 »\nZakonske novine koje očekuju sva preduzeća i preduzetnike u Srbiji od 1. februara. Prema novom zakonu, osnivački kapital za sva preduzeća mora biti iskazan u dinarima.\nOD 1. februara u Srbiji će moći da se osnuje preduzeće za svega sto dinara. Toliko, za osnivanje društva sa ograničenom odgovornošću, propisuje novi Zakon o privrednim društvima, čija primena počinje idućeg meseca. Još jedna od zakonskih novina je i mogućnost da direktor preduzeća bude neko drugo preduzeće. Iz ugla pravnika, ova mogućnost je idealna za državna preduzeća, koja bi ubuduće trebalo da biraju rukovodeći kadar putem javnog konkursa.\n- Zakon propisuje da samo domaća preduzeća mogu da rukovode drugim preduzećem - objašnjava za „Novosti“ Miladin Maglov, registrator u Agenciji za privredne registre. - Korist za kompaniju koja za menadžment angažuje preduzeće je višestruka: dobija se veći stepen odgovornosti i više stručnih osoba za određeni posao, odluke se kvalitetnije donose, a bolji su i sistemi zaštite od poslovnog rizika. Jedan čovek uvek je ograničen izbor na određenu funkciju kod složenih sistema i velikih kompanija.\nInače, društva sa ograničenom odgovornošću svoja akta sa novim zakonom treba da usaglase do 1. februara i tako usaglašena akta prijave registru najkasnije do 1. maja, a akcionarska društva do 15. jula. Toliki rok je ostavljen firmama za usklađivanje u Agenciji za privredne registre.\nPrema novom zakonu, osnivački kapital za sva preduzeća mora biti iskazan u dinarima. Ovaj posao će za već registrovana preduzeća APR uraditi automatski, bez naknade, kao i usklađivanje poslovnih naziva prema odredbama novog zakona.\nNaknade za registraciju koju će APR od 1. februara naplaćivati za dokumentaciju podnetu u papirima ostaće iste, ali se uvode nove naknade za usluge koje proističu iz novog zakona, kao što je objavljivanje registrovanih osnivačkih akata i statuta, kao i naknade za nove, elektronske usluge. Tako, na primer, „papirni“ izvod iz registra trenutno košta 1.700 dinara, ali će elektronski izvod preduzeća dobijati za naknadu od 800 dinara.\n95.130 OSNOVANIH D.O.O.\n704 JAVNA PREDUZEĆA\n1.325 PREDSTAVNIŠTAVA STRANIH FIRMI\nOdg: Osnivanje firme - sto dinara\n« Odgovor #1 poslato: Januar 28, 2012, 19:12:47 »\nOsnivanje firme je zapravo ostalo isto, smanjili su obavezni deo osnivačkog kapitala , a porezi, takse, doprinosi and stuff su i dalje isti\n« Odgovor #2 poslato: Januar 31, 2012, 17:23:52 »\nCitat: Oasis Januar 28, 2012, 19:12:47\nДа то је само навлакуша да би се касније робовало држави...\n« Odgovor #3 poslato: Septembar 03, 2012, 22:09:20 »\nhahahha kakva fora i olaksanje za nase mlade preduzetnike...sada ce im promocija biti za 1 dinar..


Vučić zakazao hitnu sjednicu Vijeća za nacionalnu sigurnost zbog ubistva Olivera Ivanovića - Klix.ba\n16.1.2018. u 10:11\nDelegacija Republike Srbije u Briselu prekinula je pregovore s delegacijom Kosova i hitno se vraća za Beograd zbog ubistva lidera kosovskih Srba Olivera Ivanovića u Kosovskoj Mitrovici, prenose srbijanski mediji.\nZbog ubistva Ivanovića predsjednik Republike Srbije Aleksandar Vučić je za danas u 12 sati zakazao hitnu sjednicu Vijeća za nacionalnu sigurnost, a već u 13 sati najavljeno je i obraćanje medijima.\nPodsjećamo, nepoznati napadači upucali su 65-godišnjeg Olivera Ivanovića, lidera Građanske inicijative "Srbija, demokratija, pravda" dok je ulazio u prostorije svoje stranke.\nAleksandar Vučić ubistvo Oliver Ivanović


Bolja posjeta Gradskoj luci Škver\nU Gradsku luku Škver je u prvih osam mjeseci uplovilo oko 1,7 hiljada plovila, što je 25 odsto više u odnosu na isti period prošle godine, saopštio je direktor Agencije za gazdovanje gradskom lukom Herceg Novi, Vladimir Zloković. On je Radiju Jadran kazao da je u luku Škver uplovilo oko 1,7 hiljada plovila koja su koristila usluge Agencije za gazdovanje gradskom lukom, a među njima se izdvajaju jedrilice sa stranim gostima i domaći turističko-izletnički brodovi.\n“Značajno povećanje se bilježi i u prihodima, pa ove godine zaključno sa 31. avgustom ostvaren rast naplaćenih usluga od preko 50 odsto u odnosu na isti period prošle godine”, rekao je Zloković.\nOn je dodao da finansijski rezultat za ovu godinu premašuje rezultate svih prethodnih od osnivanja Agencije, iako cjenovnik nije pretrpio nikakve korekcije.\nZloković je saopštio da će nautička sezona, kao i ranijih godina, trajati do kraja septembra, pa se očekuje dolazak manjeg broja plovila i u oktobru uz pretpostavku dobrih vremenskih uslova.\nGradsku luku posjećivali su nautičari iz velikog broja zemalja. Najviše je bilo gostiju iz Rusije, Poljske, Francuske, Velike Britanije, Italije, Turske i Njemačke, a iz godine u godinu se povećava broj nautičara iz Sjedinjenih Američkih Država (SAD) i Australije.\n“Nautičari koji posjećuju Gradsku luku Škver najčešće se zadržavaju jedan dan, međutim sve je veći broj onih koji se vraćaju u Herceg Novi zadovoljni pruženom uslugom i ambijentom. Ove nautičke sezone smo imali strane klijente koji su kao polazišnu luku izabrali Škver što znači da su određeni dio sezone proveli u njoj, a iz naše luke su kretali ka ostalim marinama u okruženju”, kazao je Zloković.\nAgencija je, kako je dodao, ostvarila saradnju i sa kompanijom Seafarer cruising and sailing holidays iz Velike Britanije, čiji je dio flote stacioniran u okolini Dubrovnika.\n“Svakako da je za nas velika prednost blizina Dubrovnika, velikog nautičkog centra i to je nešto što treba maksimalno iskoristiti u narednom periodu. Zbog toga je i intenzivirana saradnja sa ovom kompanijom iz koje očekujemo pozitivne rezultate za Agenciju i grad Herceg Novi”, objasnio je Zloković.\nOn je rekao da je u Agenciji za gazdovanje gradskom lukom Herceg Novi petoro zaposlenih i da je taj broj trenutno dovoljan da se zadovolje potrebe svih klijenata.\nCjenovnik usluga Agencija nije mijenjala od 2013. godine.\nPrioritet aktivnosti u narednom periodu, kako je saopštio Zloković, mora biti usmjeren na rješavanju nedostatka sanitarnog čvora i adekvatnih službenih prostorija u Gradskoj luci.


Vreme - Rusija – jedna biografija: Tako se kale oligarsi\nRusija – jedna biografija:\nBLISKOST S VLAŠĆU: Putin i Deripaska\n"Imao sam sreće", kaže Deripaska, a prenosi "Fajnenšel tajms", "sve što posedujem palo mi je s neba." Prema pisanju časopisa "Forbs", koji objavljuje liste najbogatijih ljudi sveta, 39-godišnji biznismen Oleg Deripaska u Rusiji zauzima drugo mesto sa kapitalom od 16,8 milijardi dolara, odmah iza Romana Abramoviča koji mu je inače poslovni partner. Poznat po tome da je kapital stekao trgujući aluminijumom, Deripska je vlasnik niza firmi koje se bave metalurgijom, auto-transportom, avio-transportom, bankarstvom, osiguranjima, medijima itd., a centralna firma njegove poslovne "imperije" je investiciona holding kompanija "Bazni element".\nNAJMLAĐI BIZNISMEN: Oleg Deripaska u Rusiji preko holdinga "Rusal" (Ruski aluminijum) kontroliše 70 odsto domaće trgovine aluminijumom, dok je u svetu na drugom mestu i preko inostranih firmi kontroliše deset odsto trgovine aluminijumom. Ruski mediji pišu da je Oleg Deripaska lični prijatelj predsednika Putina; ali idemo iz početka, kako je sve počelo:\nOleg Vladimirovič Deripaska rođen je u 1968. godine, nakon smrti oca i zbog prezauzetosti majke, detinjstvo provodi uz babu i dedu na selu, u Krasnodarskom kraju na jugu Rusije. Deripska često spominje Severni Kavkaz i kraj gde je odrastao, naseljen potomcima čuvenih Kozaka, koji su mu uzor u savremenoj borbi u svetu kapitala.\nJoš za vreme studija, 1991. godine, u peridu raspada SSSR, Oleg Deripaska je shvatio da je u Rusiji pravi trenutak da se stekne kapital i rešio je da se bavi trgovinom kao broker na ruskoj Berzi za robu i sirovinu, na kojoj je trgovao akcijama fabrika aluminijuma. Deripaska je, zajedno sa još dva poslovna partnera, uz pomoć firme Vojna finansijsko-investiciona kompanija, osnovao firmu Rosaluminprodukt preko koje je samostalno ozbiljnije počeo sa trgovinom aluminijuma. Tvrdi se da je u tom periodu poslovanja Deripaska svoje poslovne veze "isprepleo" sa predstavnicima ruskih bezbednosnih službi koje su mu kasnije bile od velike pomoći.\nKada su Rusi počeli da trguju preko of-šor kompanija, 1992. godine, Deripaskina ekipa otvara u Nikoziji na Kipru firmu "Alpo aluminijum prodakts limited". I tako je počelo sa otvaranjem niza kompanija u Rusiji i inostranstvu koje su uvećavale kapital Olega Deripaske.\nSa 26 godina Oleg Deripaska postao je najmlađi i najuspešniji generalni direktor aluminijumskog giganta u Rusiji – Sajanske aluminijumske fabrike. Deripaska se priseća kako je 1994. tona aluminijuma u Rusiji koštala 70 dolara, dok je na svetskom tržištu iznosila 1600.\nALUMINIJUMSKI KUM: Osnova sadašnjeg monopola Deripaske postala je firma "Sibirski aluminijum", koju je osnovao 1999. godine zajedno sa Romanom Abramovičem i Borisom Berezovskim, tada najuticajnijim ruskim biznismenom. U proleće 2000. firma za trgovinu energentima "Sibnjeft" iza koje su stajali Abramovič i Berezovski, zajedno sa Deripaskom i "Sibirskim aluminijumom" stvorili su holding kompaniju "Rusal".\nNa razvojnom putu od brokera do suvlasnika "Rusala", Deripaski su pomogli mnogi političari na lokalnom i federalnom nivou, poput koordinatora ruske privatizacije Anatolija Čubajsa, ministra metalurgije i zamenika premijera Olega Soskoveca, gubernatora Alekseja Lebeda, gubernatora Konstantina Titova itd.\nDeripaska je svoj biznis razvio na međunarodnom nivou, sklapajući ugovore (uglavnom za trgovinu boksitom) sa Italijom, Gvinejom, Brazilom, Indijom, Jamajkom, Crnom Gorom itd. Kada je reč o Crnoj Gori, Deripaska je preko "Rusala" i firmi "Igl kapital grup" iz Velike Britanije i "Salamon enterprajzis" sa Kipra kupio u Crnoj Gori većinski paket Kombinata aluminijuma Podgorica (KAP), koji je najveći izvoznik u toj Republici i jedan od stubova crnogorske privrede.\nProblemi Olega Deripaske sa Zapadom počeli su prošle, 2006. godine – piše "Fajnenšel tajms" kada mu je Stejt department, iako je imao vizu, zabranio ulazak u zemlju, navodno bez objašnjenja.\n"PORODICA": Bilo koje, pa i Deripaskino bogatstvo i uticaj u savremenoj Rusiji, nemoguć je bez Kremlja i "vladarske porodice". Reč "porodica" u ruskom medijskom rečniku znači "zasnivanje braka iz interesa", ali i političko-ekonomsko povezivanje savremenih vladajućih i biznis elita.\nU slučaju Olega Deripaske, njegova porodična veza sa prvim predesdnikom Ruske Federacije Borisom Jeljcinom više podseća na priču iz TV sapunica: Oleg Deripaska oženjen je Polinom Jumaševom, ćerkom iz prvog braka čuvenog ruskog novinara Valentina Jumaševa, koji je svom tastu, predsedniku Ruske Federacije, bio šef administracije. Valentin Jumašev je muž Tatjane Djačenko, ćerke bivšeg ruskog predsednika Jeljcina. A zna se da, uslovno rečeno, unuci Jeljcina, šta god ko mislio o njegovoj vladavini, "ne može da fali dlaka s glave".\nSa drugim predsednikom Ruske Federacije Vladimirom Putinom Deripaska je u političko-ekonomskom "srodstvu", preko kog je podržavao njegove predizborne kampanje u oba mandata. Mediji kažu da je on kućni prijatelj Vladimira Putina i da je stalni član delegacije za vreme Putinovih poseta Centralnoj Aziji, a poznato je da firma "Rusal" u tom delu Evroazije, posebno u Kazahstanu, ostvaruje profite u milijardama dolara. Predsednik Putin je više puta naglasio da je Deripaska lično doprineo razvoju ekonomije u Ruskoj Federaciji.\nOleg Deripaska ima mnoge funkcije u Rusiji, od kojih su značajnije: predsednik Međunarodne trgovinske komore Ruske Federacije, član Saveta privrednika pri vladi Ruske Federacije, potpredsednik Saveza preduzetnika Ruske Federacije. Nagrađen je 1999. godine visokim državnim odlikovanjem, ordenom Družbe.\nPrema nezvaničnim informacijama iz ruskih medija, Deripaska sa svojom biznis "porodicom" (Abramovič, Meljničenko, Mamut, Mahmudov) kontroliše oko 20 odsto bruto nacionalnog dohotka Rusije.\nNEKI NOVI KLINCI: Nedavno je ruski časopis "Finans" objavio da je Deripaska bogatiji od najbogatijeg Rusa Romana Abramoviča, te da raspolaže kapitalom od 21,2 milijarde dolara. Deripaska je to demantovao.\nIpak, ne treba zaboraviti da je priča o bogaćenju u Rusiji po svojoj prirodi faustovska, kao na primer ona oligarha Mihaila Hodorkovskog koji je osuđen na osam godina zatvora zbog utaje poreza i zloupotreba, dok je njegova firma "Jukos" bila žrtva za potkusurivanje političkih i birokratskih računa. Zapadni mediji pitaju Olega Deripasku da li se plaši da će jednog dana država, koja je dopustila enormno bogaćenje oligarha, a politička ekipa okupljena oko Putina sve više jača državne monopoliste koji se bave energentima (gas, nafta), avio-transportom, mašinskom i metalnom industrijom itd., jednog dana zakucati i na njegova vrata. Deripska je na to mirno odgovorio: "Ne, nikako. Spreman sam da ‘Rusal’ ustupim državi Rusiji, ukoliko to bude potrebno. Pa ja sam deo te države i nemam drugih interesa."


Divlje deponije (2)\nZagađenje vode (4)\nNelegalna eksploatacija šljunka i peska (5)\nMini hidroelektrane (4)\nNelegalan lov ptica i divljači (0)\nNelegalan izlov ribe (0)\nPožar / seča šuma (0)\nPrijavi korupciju u ekologiji (1)\nBager u rečnom koritu\nZagađenje vode Jošanička banja-Već 10 dana je u rečnom koritu bager u kvaru 2018-09-18 08:38:54 ---\nNelegalna eksploatacija šljunka i peska Nelegalna eksploatacija šljunka od nepoznate firme 2018-09-04 16:38:42 ---\nNelegalna eksploatacija šljunka i peska Haos na Drini u eksploataciji šljunka 2018-09-03 17:29:17 ---\nUgrožena reka Drina\nNelegalna eksploatacija šljunka i peska Nekontrolisana eksploatacija šljunka 2018-09-03 15:27:26 ---\nCS2 u Loznici\nOstalo Opasne materije - CS2 (ugljendisulfid) 2018-09-03 15:20:39 ---\nZagađenje vode 2018-09-02 19:13:48 Zahtevom o dostupnosti informacija od javnog značaja, od Zavoda za javno zdravlje u Čačku nalaze uzorkovane vode iz Lupnjače.\nOstalo U samom centru Loznice na "šabačkom putu" nalazi se nepropisno uskladišteno preko 80 tona cijanidnih soli 2018-08-31 02:01:19 ---\nDivlja deponija uz Veliku Moravu\nDivlje deponije Divlja deponija je na 10-15m od Velike Morave. 2018-08-28 14:27:52 ---\nZagađenje Zapadne Morave\nZagađenje vode Zagađenje vode Zapadne Morave u Čačku 2018-08-11 18:23:18 Zagađenje potiče iz vojnog objekta, Inspekcija nema nadležnost. Rešenje problema-Iniciranje izmene i dopune zakona o inspekcijskom nadzoru , u delu Nadležnosti.\nPrijavi korupciju u ekologiji Hitni sanacioni radovi na vodoprivrednim objektima 2018-07-30 16:39:57 Višem Jvnom tužilaštvu u Čačku, podneta Krivična prijava firmi ''Morava'' Čačak za zloupotrebu odgovornog lica.\nIskop na Velikom Rzavu\nNelegalna eksploatacija šljunka i peska Nelegalni iskop šljunka na Velikom Rzavu neposredno uz most koji spaja Radoševo i Sirogojno 2018-07-30 16:15:24 Prijava Republikoj vodoprivrednoj inspekciji Direkcije za vode.\nNelegalna eksploatacija šljunka i peska Nelegalna eksploatacija određenih nemetalnih mineralnih sirovina i materijala (šljunak i pesak) 2018-07-30 14:45:09 Prijava Republičkoj vodoprivrednoj inspekciji Direkcije za vode. Odgovor Inspekcije je da nisu zatekli mašine u iskopu u trenutku obilaska\nZagađenje vode Na obali reke Mali Rzav otvorena je deponija. U letnjem periodu od zadaha sa deponije ne moze normalno da se udise vazdu 2018-03-16 00:34:57 Komunalno preduzeće ''Zelen'' je uklonilo kontejner i saniralo divlju deponiju nakon izlaska ekipe RTS-a i priloga u emisiji ''Ovo je Srbija'' Za pregled dopisa Ministarstvu klikni OVDE\nBent na Moravici\nDivlje deponije Novonastala divlja deponija koja je bila sanirana 2015. 2018-03-15 17:49:17 ---


Poslednji dokumenti o Zalivu svinja ostaju tajni – Nadlanu.com\nPoslednji dokumenti o Zalivu svinja ostaju tajni\nObjavljeno 11. maja 2012. / 16:49:46\nVAŠINGTON, 11. maja 2012. (Beta-AP) – Poslednji paket dokumenata CIA u vezi sa propalom invazijom Kube u Zalivu svinja iz 1961. godine ipak neće biti objavljen, jer je američki sud procenio da su to nacrti koji nikada nisu došli do završnog stadijuma.\nKarastrofalan pokušaj američke invazije, u kojoj su učestvovali kubanski emigranti, imao je za cilj da obori komunistički režim Fidela Kastra.\nOrganizacija Arhiva nacionalne bezbednosti, koja se zalaže za transparentnost vladavine, tužila je Centralnu informativnu agenciju SAD (CIA) sa zahtevom da se otpečati i peti, poslednji paket dokumenata u vezi sa Zalivom svinja.\nCIA je za potrebe sudjenja opisala njegovu sadržinu kao „polemičko uzvraćanje na optužbe pripadnika CIA koji su kasnije kritikovali operaciju“ u Zalivu svinja.\nAmerički sudija je prihvatio argumentaciju ove obaveštajne službe da peti tom dokumenata, nazvan „Interne istrage CIA povodom operacija u Zalivu svinja“ nije čak prošao ni prvi stadijum višeslojne procene.\nCIA je tvrdila da ovi „nacrti“ predstavljaju predlog jednog nižeg istoričara koji je odbacio njegov šef, zato što je sadržao značajne manjkavosti.\nRijana zavodnica, voli da se slika


06.07.2020 / 17:28 Politika - Ministrica vanjskih poslova BiH\nBisera Turković, ministrica vanjskih poslova BiH, pozvala je ambasadora Ruske Federacije u BiH Petra Ivancova u prostorije MVP-a nakon što je njegova izjava o putu BiH ka NATO-u uzburkala političku scenu u našoj zemlji.\nMinistrica Turković je zatražila pojašnjenje ambasador Ivancova vezano za izjavu koju je dao u medijima, a na okolnosti puta BiH u NATO. Ambasador Ivancov je izjavio da Ruska Federacija podržava suverenitet, teritorijalni integritet i nezavisnost Bosne i Hercegovine, te ravnopravnost njena tri konstitutivna naroda.\nIvancov je ponovio stav da Bosna i Hercegovina, kao suverena i međunarodno priznata država, ima pravo da sama odluči kome će se pridružiti i da je ta odluka isključivo u nadležnosti Bosne i Hercegovine i njenih naroda i građana.\n- Naglasio je stav Ruske Federacije da želi da na Balkanu ima stabilizirajuću ulogu, ali i da vjeruje da NATO vojni blok ne doprinosi miru i stabilnosti na Balkanu - saopćeno je iz MVP-a.\nMinistrica Turković je istakla da su i do sada politički lideri BiH sve odluke koje se tiču vanjske politike donosili konsenzusom, mada to uvijek nije bilo lako. Istakla je da je i Program reformi, koji je poslan u NATO, usaglašen na isti način.\nIzrazila je uvjerenje da je Ruska Federacija prijatelj Bosne i Hercegovine, te istakla da očekuje da će svi prijatelji u budućnosti poštovati odluke koje donesu narodi i građani BiH.\nProteklog vikenda Ivancov je kazao da je Rusija protiv širenja NATO-a jer je prema njegovim riječima "agresivni vojno-politički blok, i koji stvara podjele u Evropi i podriva opšteevropsku stabilnost i bezbjednost"


Crna Gora:I dalje problemi zbog snijega\nU Crnoj Gori zbog nezapamćenog snežnog nevremena i dalje ima velikih problema u saobraćaju, snabdevanju strujom.Prema riječima nadležnih, trebaće dosta vremena da se sistuacoja vrati u normalu.\nObilni snijeg koji je prethodna tri dana padao u Crnoj Gori bukvalno je paralisao državu, prekinuo drumski i željeznički saobraćaj, odvojio sjever od juga države, prouzrokovao velike probleme u snabdijevanju strujom, što je sve skupa dovelo do uvođenja vanrednog stanja u zemlji.\nVisina sniježnog pokrivača oborila je sve rekorde od kada je uvedeno zvanično mjerenje.\nIz Operativnog centra za vanredne siruacije saopšteno je da je rano govoriti o ukidanju vanrednog stanja sve dok dok ne bude uspostavljen normalan život u cijeloj Crnoj Gori, a prioriteti narednih dana, kako je navedeno, biće probijanje puteva i dostavljanje hrane i lijekova na zavijana područja.\nZbog vremenskih neprilika obustavljena je nastava u školama u centralnom i sjevernom dijelu Crne Gore, dok će se redovno odvijati samo u opštinama na crnogorskom primorju.\nU posebno teškoj situaciji je sjever Crne Gore, gdje je već danima, zbog vremenskih neprilika, neprohodna većina lokalnih puteva, gotovo sva sela na tom području su zavijana, a taj dio države stalno ima problema sa redovnim snabdevanjem strujom.


Šestogodišnjeg dečaka usmrtila konstrukcija gola\nŠestogodišnji dečak iz Đurđeva preminuo je u bolnici usled teških povreda glave pošto je na njega pala konstrukcija gola na neuređenom igralištu.\nNesreća se dogodila u kasnim popodnevnim satima u sredu.\nOtac preminulog dečaka kaže da je njegov mališan trenirao fudbal i da je tog dana sa sobom poneo loptu i kopačke da se igra sa bratom od tetke koji živi u blizini."Niko tako nešto nije mogao da pretpostavi da će se desiti. To igralište zovemo Peskara i ono jeste divlje, ali tamo se stalno igraju deca", rekao je on.\nOčevici kažu da je Hitna pomoć stigla brzo i da je mališan prevezen u Dečiju bolnicu Kliničkog centra Vojvodine, gde su mu utvrđene teške povrede glave.\nOn je do četvrtka uveče bio na aparatima za reanimaciju, ali je preminuo oko 23 sata.\n« "Za pravednu Srbiju" Porodična tragedija: Ubio ženu bejzbol palicom pa sebe »


Ivelja: "Šansa Partizana u pas igri" - Sportske.net\nIvelja: "Šansa Partizana u pas igri"\nBivši fudbaler OFK Beograda koji je imao prilike da sa svojom Olimpijom oseti snagu norveškog Tromsa poručio je crno-belima da izbegavaju grubu igru i da loptu drže na zemlji ukoliko žele plasman u grupnu fazu LE.\nĐorđe Ivelja nastupa za ljubljansku Olimpiju koja je pre nešto više od tri nedelje izgubil dvomeč sa norveškim Tromsom.\nU Ljubljani nije bilo golova a Tromso je plasman u dalji tok takmičenja obezbedio golom u drugom produžetku.\n"Naš duel u Ljubljani spada među najdosadnije utakmice koje sam igrao u životu. Za 90 minuta i mi i oni smo imali po jednu priliku, s tim što Norvežani sigurno nisu nijednom uspeli da vežu više od pet dodavanja. Pokušavaju nešto na tuču i borbu da izvuku, a u revanšu su nam dali gol iz jedine prilike posle kornera u 115. minutu" rekapitulira Ivelja dvomeč sa Norvežanima.\nSrpski internacionalac uveren je da crno-beli mogu do plasmana u grupnu fazu LE ali će za to morati da primene recept koji podrazumeva igru pasova protiv ekipe Tromsa.\n"Osnovni utisak o njima je da igraju disciplinovano i organizovano, kao i to da im je tehnika slabija strana, zato Partizan mora da spusti loptu na zemlju i svoju priliku traži u pas igri. Fudbaleri Partizana moraju da izbegavaju žestoke duele, jer u tom segmentu Tromso dominira. U njihovoj igri se sve vrti oko centralnog veznog igrača Itergarda Jensena, i ako se on zaustavi, obavljen je najveći deo posla" konstatuje Ivelja.\nEkspedicija Partizana jutros je otputovala za Norvešku a večeras će u Trosmu imati trening od 19 časova.


Maroko: Kad Sarkozi predlaže francusku verziju Ramazana · Global Voices na srpskom\nPrevod objavljen 24/08/2010 20:48 GMT\nPročitajte članak na Français, Italiano, Malagasy, عربي, বাংলা, Español, English\nMini kroasan, fotografisao Fernwoodian\nPristalice marokanskog blogera Ahmeda, koji piše na Alash? [Ar] „Zašto?“, znaju da on voli umetnost satire. Ranije ovog meseca, on je objavio izmišljenu priču o najavi jedne serije mera od strane Nikole Sarkozija koje bi trebalo da ohrabre francuske muslimane da slede francusku verziju proslave ovogodišnjeg Ramazana.\nBloger piše, citirajući njegovog imaginarnog Sarkozija:\nFrancuski musliman je Francuz pre nego što je musliman. Dakle, stara francuska tradicija ranog doručka sa kafom i kroasanom ne bi trebalo da bude napuštena (tokom meseca Ramazana). Zasnovana na fatvi (religijskom ukazu) sa univerziteta Al-Azhar i njihovoj pravnoj nauci u pogledu [muslimanske] manjine, francuskim muslimanima koji poste dozvoljeno je da počnu dan sa jutarnjom kafom i kroasanom, kao što rade svi drugi Francuzi u 8 sati, pre nego što odu na posao.\nAhmedov Sarkozi nastavlja snažno da ubeđuje francuske muslimane da prihvate njegovo viđenje Islama:\nMi delimo francuski jezik. Dakle, mi, francuski muslimani, kao njegovi francuski sugrađani, moramo čitati njegovu svetu knjigu (Kuran) na francuskom. Pozivam sve imame u Francuskoj da čitaju Kuran i molitve na francuskom tako da Islam postane francuska religija.\nOno što je počelo kao šala, sada se prenosi po bliskoistočnim blogovima i forumima. Posmatrajući svoj članak koji je, bez upućivanja na izvore, predstavljen kao činjenica, bloger je ažurirao originalni post u kome je to porekao i napisao upozorenje da je (ovaj članak satirično objašnjenje jednog događaja koji se, zapravo, nije dogodio). Cilj je bio da se progovori o odnosu između Sarkozija i muslimanske manjine u Francuskoj.\nOva priča je isplivala na površinu na CNNArabic.com. Ahmed komentariše:\nStvar je učinilo još gorom to što je web sajt CNNArabic postavio jedan izvod iz teksta bez jasnog objašnjenja da je reč o ironiji. Neki „ozbiljni“ web sajtovi sada preuzimaju „priču“ navodeći „CNN web sajt“ [kao originalni izvor], što je veoma opasno.\nEgipatska grupa “Muslimansko bratstvo” objavila je jedan članak na njenom web sajtu osuđujući to što [ta grupa] naziva “napadom na muslimansku veru, pozivajući “naučnike i pravila arapskih i muslimanskih režima da se suprotstave ovim trivijalnostima, i da tuže Sarkozija za ukidanje prava na veroispovest”.\nIzgleda da je jedan broj blogova, web sajtova sa vestima kao i foruma takođe uzeo Ahmedov post “zdravo za gotovo”. Jedan od mnogih primera je Basratouna.com, irački forum koji je objavio sledeće:\nMajstore Sarkozi, muftija pariski je izdao super modernu fatvu dozvoljavajući francuskim muslimanima da, tokom svetog meseca Ramazana, u ranim jutarnjim časovima piju kafu sa kroasanom tako da ne omalovažavate njihovo državljanstvo…!\nIzgleda da su i štampani mediji preuzeli ovu priču. Jordanske novine Adustour na poslednjoj strani su objavile članak pod naslovom “Francuski Ramazan à Sarkozia.” Marokanske dnevne novine al-Alam objavile su na naslovnoj strani tekst pod naslovom: “Predsednik Sarkozi predstavio francusku verziju posta i molitvi tokom svetog meseca Ramazana”. Kuvajtski dnevni list al-Dar izdao je svoju istinu naslovivši je: “Kada predsednik Sarkozi posti”.\nIako je Ahmed rekao da je šokiran plagiranjem i izvrtanjem njegove izvorne satire, on kaže da nije protiv slobode govora. Ipak, on je uputio “nekoliko saveta” onima koji preuzimaju vesti i informacije sa interneta. On piše:\nكل ذلك يمكن جمعه في كلمة واحدة: الأمانة\n1. Pročitajte vest ili članak najmanje dva puta pre nego što ih objavite\n2. Navedite izvor i obezbedite link ka njemu\n3. Informišite čitaoce o greškama [nesporazumima] koje bi mogle da se pojave\nDrugim rečima: budite pošteni.\nFotografisao Fernwoodian dostupno na Flick i odobreno pod Creative Commons Attribution 2.0 Generic Licence


Sportske.net - Radnički ima novog sportskog direktora\nRadnički ima novog sportskog direktora\nNovo lice na "Čairu".\nNovi sportski direktor Radničkog iz Niša Ivan Ivović rekao je danas da je dolaskom u taj fudbalski klub napravio iskorak u karijeri i da je hrabar i spreman za izazove koji ga očekuju.\nIvović je tokom karijere bio trener i direktor Voždovca, u Bežaniji je bio trener i direktor omladinske škole, a poslednje dve godine obavljao je funkciju sportskog direktora Inđije.\n"Radnički je za mene veliki iskorak u karijeri. Dolazim u veliki klub i veliki grad, gde su uvek velika očekivanja. Spreman sam da svojom energijom i znanjem dam doprinos da zadovoljimo sve ljubitelje fudbala u Nišu. Razgovarao sam sa prvim čovekom kluba Ivicom Tončevom i brzo smo našli zajednički jezik. On želi evropski Radnički, a za mene je to najveći izazov", rekao je Ivović, preneo je sajt kluba.\nRadnički je trenutno na devetom mestu Super lige Srbije sa 38 bodova.\nIvović je rekao da zna svoj posao i da zna šta ga čeka, da je hrabar i da je spreman za izazov da Radnički bude stalno u vrhu i bori se za plasman u evropska takmičenja.\n"Mogu samo da obećam da ćemo dati sve od sebe da Radnički brzo ode na nivo kojem stremi. Ja, stručni štab i rukovodstvo ćemo se potruditi da u što kraćem periodu napravimo još jači tim, koji će konkurisati za sam vrh srpskog fudbala. Naravno, trudićemo se i da zadovoljimo apetite zahtevnih navijača naše ekipe", naveo je on.\nIvović je dodao i da je sada nemoguće promeniti mnogo stvari, ali da je cilj napraviti dobar osnov za leto i pripremu nove sezone.\n"Sada nije pravi trenutak da komentarišem aktuelni sastav jer smo usred sezone. Preostali mečevi u Super ligi daće mi jasniju sliku o tome šta treba da promenimo i kako treba da se postavimo u letnjem prelaznom roku, da bi tim izgledao onako kako svi želimo", dodao je Ivović.\nNjegov posao biće i komunikacija između struke i uprave kluba, a Ivović je rekao da će raditi sve da ona bude na "zavidnom" niovu.\n"Moja funkcija biće izuzetno zahtevna i svakako će biti na udaru javnosti. Ali to je ono što i čini draž i što me vuče da se bavim ovim poslom. Ja ću nastojati da komunikacija izmedju struke i uprave bude na zavidnom nivou i sa razumevanjem. Uvek je prioritet rezultat i ako tu budemo uspešni sve će lakše funkcionisati", naveo je on.\nRadnički u utakmici 29. kola Super lige Srbije u petak gostuje ekipi Mladosti iz Lučana.


Izabrani najbolji mladi startapovi Srbije\nYou are at:Home»News»Izabrani najbolji mladi startapovi Srbije\nBy Zoran Kovacevic on\t 8.5.2018 News\nPreduzetnički timovi „Boostowski“ i „Matchday stickers“ pokazali su najveću kreativnost u izradi svojih poslovnih ideja, inovativnost, kao i strateški pristup razvoju proizvoda, osvojivši tako novčani podsticaj u ukupnom iznosu od 20.000 evra, u okviru drugog mts startap ubrzanja.\nOvu nagradu dodeljuje Telekom Srbija najboljim polaznicima Startap akademije, koja već više od 6 godina okuplja, pomaže i edukuje domaće startap preduzetnike. Petočlani žiri odlučio je da upravo njima budu dodeljena sredstva kao podsticaj za dalji razvoj njihovog poslovnog rešenja. Pored novčane nagrade, dobitnicima je obezbeđena mentorska podrška i besplatni servisi neophodni za razvoj digitalnih proizvoda – mts optički pristup internetu i cloud server.\nOvaj konkurs i nagrada sprovode se već drugu godinu za redom, kako bi se podržali perspektivni domaći preduzetnici i pospešilo kreiranje inovacija u našoj zemlji.\nPreduzetnički tim Boostowski razvio je aplikaciju koja obezbeđuje porast prometa i profitabilnosti maloprodajnih objekta unapređenjem prodajnih kapaciteta zaposlenih. Predstavnica tima izjavila je da za njih ova nagrada predstavlja dodatni podsticaj i vetar u leđa za dalji razvoj proizvoda.\nTim „Matchday stickers“ kreirao je aplikaciju sa navijačkim stikerima za editovanje fotografija i videa, koja pruža dodatnu vrednost posetiocima sportskih događaja. Autori aplikacije, nakon dodele istakli su da im mts-ova nagrada izuzetno znači kako bi nastavili sa razvojnim procesom i plasirali proizvod na globalno tržište.\n„Već drugu godinu za redom dobili smo nove, perspektivne preduzetnike kojima će ova nagrada biti dodatna motivacija i vetar u leđa da hrabro krenu u izgradnju održivog poslovnog modela, ostvarivanja profita i otvaranja novih radnih\nmesta u jednoj od najperspektivnijih industrijskih grana u Srbiji.\nNaravno, pored ove novčane nagrade, spremni smo da ih i mentorski savetujemo u oblastima naše ekspertize, te tamo gde oni sami procene da im je potrebno“, izjavio je nakon dodele nagrada Milan Simić, izvršni direktor Telekoma Srbija za IT podršku i ICT servise.\n„Ako kao društvo želimo da ostvarimo ekonomski i svaki drugi napredak, i iskoristimo priliku koju nam pruža 4. industrijska revolucija, jedino rešenje je tehnološko preduzetništvo. Zbog toga su i projekti poput Startap akademije toliko važni, jer kreiraju osnovu za ekonomsku budućnost Srbije, i u ovom poduhvatu je podrška velikog i stabilnog partnera poput Telekoma Srbija izuzetno vredna”, rekao je Vukašin Stojkov, suosnivač Startita i programski direktor Startap akademije.\nU želji da podstakne razvoj tehnološkog preduzetništva i IT zajednice u Srbiji, Telekom Srbija je od 2016. godine nacionalni partner Startit centara širom zemlje, u kojima udruženje Startit sprovodi svoje edukativne programe, organizuje stručne konferencije, meetupove i druge specijalizovane događaje.\nPored Telekoma Srbija, kvalitetan i posvećen rad Startita u oblasti razvoja startap ekosistema u Srbiji, prepoznala je nedavno i jedna od vodećih svetskih IT kompanija – Google, izabravši Startap akademiju kao prvog partnera u Evropi za sprovođenje njihove Launchpad platforme – programa namenjenog startapovima u ranoj fazi.


Cipras: Srbija ima ključnu ulogu na širem Balkanu - 30.01.2017, Sputnik Srbija\nSrbija ima ključnu ulogu na širem Balkanu i zato bi bilo poželjno, pre svega za stabilnost i razvoj regiona, da ta zemlja postane punopravni član evropske... 30.01.2017, Sputnik Srbija\nSrbija ima ključnu ulogu na širem Balkanu i zato bi bilo poželjno, pre svega za stabilnost i razvoj regiona, da ta zemlja postane punopravni član evropske porodice, izjavio je grčki premijer Aleksis Cipras uoči posete Beogradu.\n„Grčka se zalaže i dalje će aktivno podržavati Srbiju na njenom putu za ulazak u EU, smatrajući da će to biti korak od obostrane koristi“, rekao je on u intervjuu za „Politiku“.\nPredsednik grčke vlade ukazuje da, ako EU ne može da stvori konkretnu strategiju za Balkan, istočni Mediteran i širi region, onda ne može da pronađe rešenja ni za samu sebe.\n11 Septembar 2016, 15:41\nCipras danas dolazi u dvodnevnu posetu Srbiji, što će biti prva poseta grčkog premijera posle sedam godina, mada je on u našoj zemlji bio u decembru 2014, ali kao lider Sirize.\nOn najavljuje da će tokom posete sa srpskim rukovodstvom razgovarati o mnogim značajnim pitanjima, a jedno od njih je dalje jačanje bilateralne ekonomske saradnje, te će tokom susreta biti organizovan i srpsko-grčki poslovni forum uz učešće više od 70 grčkih firmi.\n„Nameravamo da ojačamo saradnju i u sferi transporta, ukupne infrastrukture. Poseban naglasak želimo da stavimo na železničku povezanost Pireja i Beograda za koju predviđamo da će se realizovati u okviru kineskog plana ‘Jedan pojas, jedan put’“, navodi Cipras.\nDodaje da će se nastaviti saradnja i u oblasti kulture i turizma, a kako ističe, od posebnog je značaja zajednička namera dve zemlje da intenzivno sarađuju u oblasti bezbednosti.\n„Uzimajući u obzir zajedničke izazove s kojima smo suočeni, naš politički dijalog u toj sferi je dragocen. Treba da ga još više unapredimo posmatrajući i činjenicu da nas već 150 godina povezuje Ugovor o savezništvu“, kaže Cipras.\n„Neophodno je da našu saradnju osavremenimo, prilagodimo je sadašnjem trenutku, damo joj novu dinamiku u kontekstu kompleksnih i stalno promenljivih okolnosti u balkanskom, evropskom i međunarodnom okruženju“, poručuje predsednik grčke vlade.


Sprovode se aktivnosti na realizaciji projekta energetske efikasnosti u KS - Akta.ba\n26.08.2017. 08:24 / Izvor: Akta.ba\nMinistar finansija Kantona Sarajevo Jasmin Halebić i direktor SERDA-e Ševkija Okerić održali su konsultacijski sastanak s predstavnicima UniCredit banke BiH vezan za projekt zgradarstva, tačnije provođenje modela energetske efikasnosti na zgradama u Kantonu Sarajevo.\nHalebić je rekao da je vrlo važno da počne realizacija tog projekta jer bi na taj način bio riješen problem potrošnje energije i zagađenja okoliša, te dodao da se nada da će Vlada Kantona Sarajevo usvojiti model energetske efikasnosti.\nNa tom modelu trenutno radi Radna grupa koja je izradila materijal koji će biti upućen na usvajanje na jednoj od narednih sjednica jer, kako je navedeno, Vlada je nosilac ovih aktivnosti.\nPo riječima direktora Okerića, model energetske efikasnosti podrazumijeva utopljavanje privatnih kuća, zgrada kolektivnog stanovanja i institucija. Za njegovu realizaciju potrebna je strateška saradnja s bankama, koje također trebaju da prepoznaju značaj ovog vrlo važnog projekta za Kanton Sarajevo.\nNa sastanku je predstavnica UniCredit banke upoznala prisutne kako od juna mjeseca ta banka, u saradnji s Evropskom bankom za obnovu i razvoj (EBRD), realizira novu kreditnu liniju za finansiranje energetske efikasnosti za domaćinstva.\nModel energetske efikasnosti mora biti provodljiv, zbog čega je vrlo bitno da svi njegovi detalji budu precizirani i usaglašeni, kako bi ga Vlada KS mogla usvojiti, a posebno je specifična oblast utopljavanja zgrada kolektivnog stanovanja za koje je potrebno izraditi posebne modalitete, o čemu će radna grupa razgovarati s predstavnicima te banke na narednim sastancima.\nTAGOVI: Ševkija Okerić SERDA Kanton Sarajevo energetska efikasnost UniCredit banka


Rusija upozorava na novu svemirsku trku u naoružanju\nRusija upozorava da će doći do nove trke u naoružanju, ukoliko ne bude postignut sporazum o razmeštanju oružja u svemiru. Rusija i Kina zajedno su predstavili nacrt sporazuma Konferenciji Ujedinjenih nacija o razoružavanju, kojim bi se zabranilo razmeštanje oružja u svemiru i pretnja ili upotreba sile protiv satelita ili drugih svemirskih letelica.\nPredstavljajući tekst nacrta sporazuma 65-članom telu Ujedinjenih nacija koje se bavi razoružavanjem, ruski ministar spoljnih poslova Sergej Lavrov upozorio je da, dok se ne spreči svemirska trka u naoružanju, neće biti međunarodne bezbednosti. Govoreći uz pomoć prevodioca, Lavrov je rekao da bi svetska vojna i politička ravnoteža mogla da bude dovedena u opasnost, ukoliko se ne očuva strateška stabilnost.\n"Pored toga, razmeštanje oružja u svemiru od strane jedne zemlje neizbežno će izazvati lančanu reakciju. A to, zauzvrat, znači i novi uspon u trci u naoružanju, kako u svemiru, tako i na Zemlji ... Sprečavanje svemirske trke u naoružanju je jedan od zadataka ove Konferencije i mi smo uvereni da je vreme da preventivno počnemo ozbiljan praktični rad na tom polju. U suprotnom, može se dogoditi da propustimo priliku, jer kao što znate, sprečiti pretnju uvek je lakše nego uklanjati je", rekao je Lavrov.\nSporazum o svemiru iz 1967. zabranjuje razmeštanje nuklearnog i drugog oružja za masovno uništenju po svemiru, a SAD se protive novom sporazumu, kojim bi se ograničilo njihovo korišćenje svemira. Lavrov je izrazio zabrinutost svoje zemlje zbog sve intenzivnijih nastojanja Vašingtona da razmesti anti-raketni sistem u Evropi. SAD žele da postave radarske stanice u Češkoj, a da na 10 mesta u Poljskoj do 2012. razmeste presretače projektila. U Vašingtonu tvrde da je štit neophodan zbog sprečavanja eventualnih napada Irana i drugih takozvanih otpadničkih država. Međutim, tokom konferencije za novinare, ruski ministar inostranih poslova rekao je da Iran nema projektile i da ne predstavlja nikavu pretnju, dok američki plan predstavlja veliki problem za Rusiju.\n"Presretački projektili stacionirani u Poljskoj bi bili pretnja ruskom raketnom arsenalu ... Kada nam kažu da sistem nije namenjen da se koristi protiv Rusije, mi se ne rukovodimo namerama, već činjenicama, mogućnostima", istakao je Lavrov.\nLavrov je rekao da je sporazum o anti-balističkim projektiliima zaključen između SAD i bivšeg Sovjetskog saveza uspeo da očuva stratešku stabilnost sprečavajući svemirsku trku u naoružanju. On je dodao da je odluka Vašingtona da napusti taj sporazum 2000. godine bila greška, koja je dovela do destabilizacije vojne i političke bezbednosti.


Izraelski avioni bombardovili su više ciljeva na jugu Pojasa Gaze, ali u tim napadima, prema riječima zvaničnika Hamasa i lokalnih stanovnika, niko nije ranjen.\nPalestinski izvori su naveli da su avioni otvorili vatru na nekoliko kvartova u gradu Rafa kraj egipatske granice. Kako prenosi RTS izraelska armija je saopštila da je ciljala skladišta oružja i nekoliko tunela za krijumčarenje. Sekundarne eksplozije čule su se poslije jednog udara na tunel, što se smatra dokazom da je u njemu bilo eksploziva. Armija je dodala da su vazdušni udari odgovor na ispaljivanje dvije rakete iz Pojasa Gaze na Izrael juče ujutro. U eksplozijama tih raketa nije bilo ranjenih. Izrael je 18. januara jednostranim prekidom vatre okončao tronedjeljnu ofanzivu na mete Hamasa u Pojasu Gaze.


Oglasili se iz BH-Gasa: Građani mogu odahnuti, snabdijevanje plina će biti uredno, žalimo zbog nastale situacije\n– BH-Gas obavještava javnost da je u 17:36 sati dobio potvrdu prvobitne nominacije prirodnog gasa za dan 17. decembra 2020. godine, čime se stvaraju uslovi da svi potrošači prirodnog gasa imaju uredno snabdijevanje prirodnim gasom. BH-Gas izražava žaljenje za situaciju koja je stvorena u javnosti i za koju BH-Gas ne snosi nikakvu odgovornost, poručuju iz ove kompanije.\n– Gazprom Export povodom novonastale situacije nikakav zvaničan dopis nije uputio, niti dao bilo kakvo obavještenje, izuzev telefonskog obrazloženja s primopredajne tačke Beregovo da su u pitanju tehnički problemi. Nakon ove informacije, kako smo i saopćili, BH-Gas je ponovno dobio potvrdu prve nominacije za dan 17. decembar 2020. godine. Niti za ovu potvrdu nominacije nije dato nikakvo obrazloženje, poruka je iz BH-Gasa.


Evropski PROGRES - Najčešća pitanja i odgovori\n1. Da li su LSU obavezne da učestvuju u Evropskom PROGRESu?\nUčešće LSU u aktivnostima Programa je dobrovoljno. Međutim, one LSU koje primaju finansijsku ili drugu vrstu podrške od Evropskog PROGRESa su u obavezi da je koriste na transparentan, odgovoran, efikasan i delotvoran način, u skladu sa potrebama lokalnog stanovništva. To je naš osnovni zahtev.\n2. Ko radi u Evropskom PROGRESu?\nEvropski PROGRES sprovodi tim od tridesetak ljudi, koji uglavnom potiču sa jugoistoka i jugozapada Srbije. Ponosni smo na činjenicu da domaći stručnjaci imaju ključnu ulogu u sprovođenju celog Programa.\n3. Koliko je sredstava izdvojeno za pojedinačne LSU i po kojim kriterijumima?\nEvropski PROGRES nije unapred izdvojio određena sredstva za svaku LSU. Finansijska, tehnička i drugi oblici podrške koju pružamo LSU prvenstveno zavise od nivoa angažovanja LSU i kvaliteta predloga projekata koje podnesu. LSU koje dokažu svoju posvećenost i uključe se u većinu aktivnosti Evropskog PROGRESa – kako one koje brzo ostvare vidljive rezultate tako i one kojima je potrebno više vremena ali njihovi rezultati imaju trajne pozitivne posledice po zajednicu imaju više izgleda da dobiju veću podršku. Ukratko, podrška Evropskog PROGRESa će biti pružena revnosnijim i posvećenijim LSU.\n4. Da li je Evropski PROGRES nevladina organizacija?\nEvropski PROGRES predstavlja partnerski program koji finansiraju Evropska unija i Vlade Švajcarske i Srbije a sprovodi Kancelarija Ujedinjenih nacija za projektne usluge (UNOPS) u saradnji sa 34 LSU koje su njime obuhvaćene. Dakle, Evropski PROGRES nije NVO već razvojni Program, koji finansiraju međunarodni donatori i koji se sprovodi u partnerstvu sa republičkim i lokalnim vlastima u cilju unapređenja kvaliteta života stanovnika 34 LSU.\n5. Da li će veće LSU biti u prednosti nad manjim kad se budu prijavljivale za podršku posredstvom Evropskog PROGRESa?\nPremda veće LSU obično imaju jače kapacitete i u stanju su da pripremaju kvalitetnije predloge projekata od manjih, Evropski PROGRES će utvrditi relevantne kriterijume i mehanizme kako bi osigurao da se sredstva dodeljuju što nepristrasnije i pravičnije. Na primer, manje LSU mogu da računaju na veću podršku Programa u pripremi relevantnih predloga projekata. Međutim, treba imati u vidu da će rezultati LSU u krajnjem zavisiti od njihovog sopstvenog rada, posvećenosti i kvaliteta podnetih predloga projekata.\n6. Gde su Vaše kancelarije?\nEvropski PROGRES ima kancelarije u Beogradu, Nišu, Novom Pazaru i Vranju. Program se sprovodi na terenu, u neposrednoj saradnji sa LSU, građanskim društvom i lokalnim zajednicama. Verujemo da taj naš pristup obezbeđuje dodatnu vrednost jer samo kroz svakodnevni rad na terenu i komunikaciju možemo da shvatimo potrebe naših partnera i građana.\n7. Da li podržavate neku određenu političku opciju?\nEvropski PROGRES je razvojni Program i nikad i ni pod kakvim okolnostima ne podržava bilo koju političku opciju. Program sarađuje sa predstavnicima 34 partnerske LSU koje su izabrali građani. Naši ciljevi nisu politički – Evropski PROGRES će raditi na unapređenju lokalne uprave, konkurentnosti lokalne privrede, socijalne inkluzije i infrastrukture, kao i na promovisanju evropskih vrednosti u skladu sa strateškim okvirom Vlade Republike Srbije. Naš opšti cilj je da unapredimo život ljudi na jugoistoku i jugozapadu Srbije i upravo su ti ljudi, a ne političke opcije, naši krajnji korisnici.\n8. Koji postotak sredstava moraju LSU da obezbede za sufinansiranje bespovratne pomoći?\nLSU će biti u obavezi da sufinansiraju bespovratnu pomoć odobrenu za lokalne projekte, najčešće u iznosu od 10% ukupne vrednosti projekta. Detalji će biti navedeni u javnim pozivima za podnošenje predloga projekata koji će se raspisivati tokom sprovođenja Programa.\n9. Koja je vrednost projekata koje Evropski PROGRES može da finansira?\nEvropski PROGRES obuhvata široki dijapazon aktivnosti i obezbeđivaće sredstva za sufinansiranje projekata vrednosti od nekoliko hiljada do nekoliko miliona evra.\nNa primer, u okviru Fonda za učešće građana biće podržani projekti u vrednosti do 20.000 evra, dok će najviše 50.000 evra će biti izdvojeno za izradu tehničke dokumentacije za infrastrukturne projekte. Istovremeno, veća sredstva biće izdvojena za velike infrastrukturne projekte.\n10. Da li će Evropski PROGRES objavljivati javne pozive za predloge projekata vezanih za lokalnu infrastrukturu?\nU okviru Evropskog PROGRESa biće realizovana dva javna poziva za finansiranje projekata lokalne infrastrukture. Prvi poziv se sprovodi preko Sektora za ugovaranje i finansiranje programa iz sredstava Evropske unije (CFCU) pri Ministarstvu finansija Republike Srbije. Drugi poziv će se realizovati preko Kancelarije Ujedinjenih nacija za projektne usluge (UNOPS).\n11. Ko može da se prijavi za posao u Evropskom PROGRESu?\nSvi oglasi za posao se javno objavljuju, na internet stranici Evropskog PROGRESa (www.evropskiprogres.org), kao i na globalnom portalu UNOPS i u nacionalnoj štampi, uglavnom u dnevnicima Blic i Politika. Evropski PROGRES je poslodavac koji pruža jednake mogućnosti za zaposlenje i naročito ohrabruje žene da se prijave. Svi kandidati koji zadovoljavaju potrebne kriterijume imaju šansu da rade u Evropskom PROGRESu.\n12. Koliko će se dugo Program sprovoditi?\nEvropski PROGRES je pokrenut maja 2014. i sprovodiće se do kraja marta 2018.


Back You are here: Home Vijesti i obavještenja Vijesti iz Rijaseta Dan državnosti uz novi portal Media centra Islamske zajednice Preporod.info\nPublished on Tuesday, 26 November 2019 09:55\nSARAJEVO, 25. NOVEMBRA (MINA) - Media centar Islamske zajednice u BiH danas je svečano pustio u rad novi informativni portal www.preporod.info. Sa drugačijim konceptom, informativno-multimedijalnim pristupom, pravovremenim i provjerenim informacijama, portal Preporod.info će se nastojati pozicionirati kao relevantan među članovima Islamske zajednice, ali i ostalim čitateljima koji će na našoj medijskoj platformi pronaći zanimljive i ozbiljne sadržaje.\nVjerujemo da će Preporod.infobiti sasvim nova, drugačija i u pozitivnom smislu avangardna pojava na medijskoj sceni Bosne i Hercegovine, ali i regiona i svijeta. Posebno stoga što Media centar Islamske zajednice, uz kapacitete kojima raspolaže, kadrovske i tehničke, hoće i može osigurati da Preporod.info vremenom postane prepoznatljiv medijski brend.\n„Raduje me da je i IZ-a iskoračila, da je Media centar napravio ovaj korak. Nadam se da će Preporod.info kao novi portal IZ-e nastaviti onu tradiciju koju ima Preporod kao novina, koja ovih dana obilježava i 50 godina svoga izlaženja“, kaže se u čestitki reisu-l-uleme.


Tag / Košarkaška reprezentacija BiH / Vesti online\nVujošević na transplantaciji bubrega\nLegendarni trener Partizana i selektor košarkaške reprezentacije Bosne i Hercegovine Duško Vujošević saopštio je da će uskoro otići na transplantaciju bubrega.\nVestionline, sportklub.rs, n1.info 0 komentara\nVujošević: Volim Partizan, taj pokret, ideju, ali ne i ljude koji su danas tamo\nAktuelni selektor Bosne i Hercegovine i najtrofejniji trener u istoriji Partizana Duško Vujošević je gostovao u "Presingu" N1 televizije.\nSelektor košarkaške reprezentacije Bosne i Hercegovine Duško Vujošević govorio je intervjuu za "Nedeljnik" o tome zašto je preuzeo kormilo komšija, ali se i dotakao rata u bivšoj Jugoslaviji.\nVujošević: Umalo nisam ostao bez noge\nNajtrofejni košarkaški trener u istoriji Partizana Duško Vujošević bolje se oseća posle lečenja na VMA pa je pušten na kućno leče, prenosi Telegraf.\nVujoševiću pogoršano stanje, hitno primljen na VMA\nNurkić odjavio Vujoševića preko Fejsbuka\nU pretkvalifikacijama za Svetsko prvenstvo 2018. godine, Bosanci, koje sa klupe predvodi nekadašnji trofejni trener Partizana Duško Vujošević, igraće bez prve zvezde. Centar Portlanda Jusuf...\nVujoševićevo pismo Bosancima: Sarajevo je srce BiH\nProslavljeni srpski stručnjak Duško Vujošević je prošle nedelje postavljen na mesto selektora reprezentacije Bosne i Hercegovine, a tim povodom je napisao i emotivno pismo, koje uputio svim...\n"Glas Srpske" otkriva finansijske detalje ugovora novog selektora Bosne i Hercegovine Duška Vujoševića, a sam trener otkriva zbog čega je prihvatio baš ovaj posao.


Privredna komora ZDK dala amandmane na Prijedlog zakona o porezu na dobit u FBiH - Privredna štampa\nPrivredna komora ZDK dala amandmane na Prijedlog zakona o porezu na dobit u FBiH\nPrivredna komora Zeničko-dobojskog kantona dostavila je delegatima i poslanicima Doma naroda i Predstavničkog doma Parlamenta Federacije BiH sa područja Zeničko-dobojskog kantona amandmane na Prijedlog zakona o porezu na dobit u Federaciji BiH, koji bi trebalo da se blagovremeno podnesu prije održavanja sjednice Parlamenta Federacije BiH.\nPrivredna komora Zeničko-dobojskog kantona među svojim članstvom, kojeg čine najveći domaći i strani investitori u FBiH i izvoznici iz Bosne i Hercegovine, kako je istaknuto, redovito organizira rasprave u vezi najave ukidanja i reduciranja poreznih poticaja i oslobađanja iz važećeg Zakona o porezu na dobit u Federaciji BiH, zbog prijetećih štetnih posljedica po izvoznike i investitore i sveukupni privredni rast.\n– Generalni je stav cjelokupnog komorskog sistema u Federaciji BiH da se postojeći članovi 31. i 32. važećeg Zakona o porezu na dobit u Federaciji BiH, a koji se odnose na porezna oslobađanja izvoznika i investitora, ne trebaju mijenjati.\nlmajući u vidu stav ključnih aktera u definisanju rješenja koja se odnose na porezne poticaje u prijedlogu novog Zakona o porezu na dobit, ocijenjeno je, da je neophodno i amandmanski djelovati na iznalaženju rješenja prihvatljivih i za Vladu Federacije BiH, kao predlagača zakona i za poslovnu zajednicu, čiji ključni članovi su izvoznici i domaći i strani investitori. Dostavljeni amandmani sadrže i odgovarajuće obrazloženje razloga za njihovo podnošenje”, navode iz Privredne komore, kao osnovu za predložene amandmane. (Fena)\nMinistrica Đapo: Švedska je odličan primjer kako na najbolji način upravljati otpadom\nFederalna ministrica okoliša i turizma Edita Đapo je, na poziv ambasadora Andersa Hagelberga, prisustvovala radnom ručku u Ambasadi Kraljevine Švedske…\nZavršena 111. sjednica Vlade Federacije BiH\nVlada Federacije BiH je, na današnjoj 111. sjednici koja je završena u Mostaru, utvrdila Nacrt zakona o izmjenama i dopunama…


Avio karte Beograd Milano - Sve neophodne informacije - Poleti - Najpovoljnije avio karte\nPočetna > Avio karte Beograd Milano\nAvio karte Beograd Milano – sve na jednom mestu! Let Beograd Milano je nudio veliki broj avio kompanija, a najveći broj letova do sada ostvarile su određene kompanije, kao što su: Air Serbia, Alitalia, Lufthansa, SWISS, Austrian Airlines, i mnogi drugi, a mi za Vas pronalazimo najbolje moguće letove i aviokompanije u datom trenutku.\nNa sajtu Poleti.rs možete pronaći veliki broj ponuda avio karata za Milano i pomoću sistema izvršiti rezervaciju avio karata iz svih delova sveta. Ukoliko Vam je potrebna pomoć stručnjaka za pronalazak optimalnog leta, Poleti stručnjaci Vam mogu u tome pomoći na osnovu vašeg upita sa svim neophodnim specifikacijama.\nAvio karte Beograd Milano - najveća ponuda avio karata do Milana\nAvio karte Beograd Milano spadaju u krug najtraženijih karata među srpskim turistima. Ovaj grad važi za nezvaničnu prestonicu Italije, kako zbog svog kulturnog sadržaja, tako i zbog velikih kompanija, obrazovnih institucija i razvijene modne industrije. Ljudi sa našeg podneblja prepoznaju lepotu i specifičan šarm ovog grada, a razlog više za posetu su i avio karte Beograd Milano koje omogućavaju direktan let do jednog od najlepših evropskih gradova.\nBeograd Milano avion – cene avio karata\nU zavisnosti od toga za koju se opredelite, cene povratnih avio karata Beograd Milano variraju. Uzroci variranja mogu biti brojni, a to su promotivni periodi sa znatno jeftinijim kartama, kao i specifični periodi godine, ali i vreme preostalo do Vašeg leta. Cene letova Beograd Milano naravno variraju i od odabrane avio kompanije, a budite uvereni da ćemo za Vas pronaći najjeftinije avio karte Beograd Milano, ili željeni jeftini letovi Beograd Milano mogu se izabrati iz ponuđenih karata na ovoj stranici.\nOkvirne cene karata u jednom smeru mogu biti slične cenama povratnih karata Beograd Milano, pa možete odlučiti šta Vam najviše odgovara.\nDužina leta Beograd Milano\nDužina trajanja direktnog leta na ovoj relaciji iznosi oko 1 sat i 45 minuta. Ovo vreme podrazumeva let Beograd Hamburg bez presedanja, dok sa presedanjem trajanje leta može biti produženo.\nMilano je udaljen od Beograda ukupno 1030 km, odnosno 887 km vazdušnom linijom. Oba grada se nalaze u istoj vremenskoj zoni. Ukoliko nemate vremena za vožnju automobilom, ili jednostavno želite da što ranije stignete u Milano, avio karte Beograd Milano mogu biti izuzetna pomoć s obzirom na to da sa svim procedurama na aerodromu, nije potrebno više od nekoliko sati do sletanja na aerodrom, i dolaska do željenog smeštaja.\nAerodromu u Milanu na koje možete sleteti\nMilano ima ukupno tri aerodroma na koja možete sleteti kada posećujete ovaj grad: Malpensa, Linate i Bergamo.\nMeđunarodni aerodrom Malpensa Milano je najveća vazdušna luka koja opslužuje Milano. Udaljen je 40 km severozapadno od centra Milana, a u njegovoj okolini se nalaze još dva manja aerodroma. Malpensa ima ukupno dve piste, 74 objekta snabdevena hranom i pićem, a tu su i brojni butici, parfimerije i razni drugi sadržaji u kojima možete uživati dok čekate svoj let.\nKada je u pitanju prevoz, važno je napomenuti da su u pitanju promenljive informacije i da je važno da se pre planiranja puta informišete o najažurnijim informacijama tako što ćete posetiti zvanične sajtove svih ovih uslužnih prevoznika i organizacija kako biste dobili ispravne i validne podatke\nSa oba terminala na aerodromu Malpensa možete lako stići do centra grada vozom, gradskim autobusom ili taksijem.\nKada je u pitanju voz, na raspolaganju je Malpensa Expres, koji saobraća od terminala na aerodromu, pa do stanica Cadorna, Milano Centrale i Milano Porta Garibaldi. Povrtana karta za ovaj voz košta oko 20 €.\nUkoliko se odlučite za autobus, sa terminala možete stići do stanica Milano centar, Fiera Milano City/Fiera Rho Pero i aerodroma Linate.\nAerodrom Linate je drugi po veličini od navedena tri aerodroma. Aerodrom povezuje široku mrežu domaćih i međunarodnih letova, a do njega se iz Milana stiže gradskim autobusom, mini busom ili taksijem. Okvirna cena taksi vožnje sa aerodroma u Milanu do centra grada iznosi od 50 do 70 €.\nBergamo se nalazi na 45 km od Milana, a do centra grada se stiže okvirno za 50 minuta u zavisnosti od gužve u saobraćaju. Od ukupno tri aerodroma u okolini Milana, Bergamo je najmanji, ali je najčešći izbor onih koji u Italiju dolaze zbog odmora na italijanskim Alpima.\nZnamenitosti koje možete obići u Milanu\nOno što Milano čini lepim jesu, između ostalog, i njegove raskošne znamenitosti sa zanimljivom simbolikom i različitim istorijskim pozadinama. Ima ih mnogo, ali najvažnije svakako ne bi trebalo da propustite.\n#1 Milanska katedrala\nMilanska katedrala je smeštena na glavnom milanskog trgu u centru grada, i gotovo je nemoguće da je ne uočite, s obzirom na raskošnu arhitekturu i gotski stil koji preovladava zidinama građevine. Ovo je omiljeno mesto turista za fotografisanje u Milanu, a oni koji se odluče da uđu u katedralu i prošetaju njenim hodnicima, obično dobiju priliku da vide skoro čitav Milano i iz drugačije perspektive. Naime, u okviru obilaska katedrale možete izaći na njenu terasu odakle se pruža predivan pogled na grad.\n#2 Milanska skala\nKljubitelji klasične muzike ne bi trebalo da odu iz Milana pre nego što posete Milansku skalu. Reč je o svetski poznatoj operi za koju karte morate rezervisati mnogo ranije u odnosu na planiranu posetu, ali razgledanje je moguće čak i ako ne planirate da prisustvujete koncertu. Ukoliko posetite muzej u okviru Milanske skale, imaćete priliku da zavirite u koncertnu salu i osetite delić magične atmosfere koja u njoj živi.\n#3 Kvadrilatero d’Oro\nKada se nađete u Milanu, trebalo bi da proverite zašto se ovaj grad smatra svetskom prestonicom mode. Jedan od načina da to učinite je odlazak u četvrt Kvadrilatero d’Oro, koja u prevodu znači Zlatna četvrt. Ovde ćete imati priliku da razgledate brojne luksuzne izloge i njihovu ponudu, a primetićete da su cene izuzetno visoke, i uglavnom su “za gledanje”. Svakako je zanimljivo prošetati se ovim ulicama i upoznati i ovu stranu Milana, naklonjenu modi i luksuzu.\n#4 Umetnička galerija Brera\nMilano ima reputaciju užurbanog i poslovnog grada, međutim, ovde je moguće uživati i u najvrednijim primercima italijanske umetnosti. Ukoliko vam vreme to dozvoli, svakako posetite Breru, jednu od najpoznatijih umetničkih galerija u Italiji. U njoj su izložena remek dela poznatih umetnika poput Hajes, Karavađo, Rafaelo, Boćoni, Modiljani, i mnogi drugi. Galerija je osnovana 1776. godine, u isto vreme kada i umetnička akademija Brera pod pokroviteljstvom Marije Terezije čiji je prvobitni cilj bio obrazovanje studenata.\n#5 Restorani u Milanu\nMilano nudi širok izbor lokala, restorana i barova, a neke proizvode nikako ne bi trebalo da propustite. Probajte italijansko vino uz neki specijalitet u restoranu, i primetićete poseban šmek koji verovatno niste iskusili u drugim vinima. Italijanski sirevi su takođe poznati po kvalitetu i specifičnom ukusu, a možete ih probati u okviru predjela, dok poslastica može da bude čuveni italijanski sladoled koji posetioci Italije rado preporučuju svima.\nUkoliko odlučite da posetite Milano, celokupnu ponudu za avio karte Beograd Milano možete pronaći na poleti, ili pretragu prepustiti našim stručnjacima koji će umesto vas, a na osnovu vašeg upita sa svim specifikacijama, pronaći optimalan let u skladu sa svim vašim zahtevima.


Ugovore potpisalo 16 lokalnih samouprava – Čečava.org\nUgovore potpisalo 16 lokalnih samouprava\nUgovore za sistem protivgrdane zaštite sa Javnim preduzećem "Protivgradna preventiva Republike Srpske" do sada je potpisalo 16 lokalnih samouprava u RS i Federaciji BiH, izjavio je Srni saradnik za odnose s javnošću ovog preduzeća Milenko Petrović.\nOn je dodao da ugovore nisu potpisale tri opštine – Doboj i Brod, dok su u toku razgovori sa opštinom Prijedor za rad 13 protivgradnih stanica.\n"Na štete od grada najosjetljiviji je sjeverni dio RS i BiH – Prijedorsko i Lijevče polje, Posavina, dolina rijeke Bosne i Semberija, jer se na tom prostoru ostvaruje više od 90 odsto poljoprivredne proizvodnje", rekao je Petrović Srni.\nOn je istakao da organizovani i potpuno tehnički opremljen sistem protivgradne zaštite obezbjeđuje smanjenje šteta od grada za 50 do 60 odsto u odnosu na teritoriju na kojoj nema zaštite.\nPrema njegovim riječima, poslovi protivgradnje zaštite obuhvataju prognoziranje, radarsko otkrivanje i praćenje olujnih oblaka, utvrđivanje njihove gradoopasnosti i djelovanje na njih, analiza i verifikacija efekata zaštite, razvoj, opremanje, izgradnja, dogradnja, investiciono-tehničko i redovno održavanje opreme i objekata sistema protivgradne zaštite.\nPetrović je dodao da Vlada RS finansira sistem protivgradne zaštite sa 0,4 odsto budžetskih sredstava predviđenih za podsticaj poljoprivrede, opštine na osnovu ugovora izdvajaju 3.000 KM po protivgradnoj stanici, a pravna i fizička lica koja su vlasnici ili korisnici zemljišnih površina plaćaju 1,5 KM godišnje po hektaru obradivog poljoprivrednog zemljišta.\nPrema njegovim riječima, ugovore za protivgradnu zaštitu potpisale su opštine Bijeljina za 24 protivgradne stanice, Gradiška za 22, Grad Banjaluka i Prnjavor za po 17 stanica, Derventa za 13, Laktaši i Kozarska Dubica za po deset, Brčko distrikt za osam, Bartunac i Srbac za po šest, Modriča i Šamac po pet, Pelagićevo za tri i Donji Žabar za dvije, kao i federalna opština Gradačac za šest protivgradnih stanica.\n"Protivgradna sezona svake godine počinje 15. aprila, kada se u 9.00 časova provjeravaju sve veze i saopšte meteorološke prognoze strijelcima na protivgradnim stanicama", dodao je Petrović.\n4. маја 2010. аутор Слободан Милетић категорија Вијести из региона\nPosjeta ministra Radivoja Bratića\nDvije uzastopne pobjede Ukrine


Niška televizija » Uprkos odluci o obustavi, beogradski advokati nastavljaju štrajk (VIDEO)\nUprkos odluci o obustavi, beogradski advokati nastavljaju štrajk (VIDEO)\nObjavljeno 30.06.2014. 12:37\nAdvokatska komora Srbije donela je rešenje o obustavi štrajka, koji je trajao tri dana, a počeo je zbog odluke Ministarstva finansija o povećanju poreza. Beogradski advokati su, suprotno ovoj odluci, nastavili štrajk.\nOd 25. do 27. juna zbog povećanja poreza, advokati iz čitave zemlje nisu zastupali svoje klijente pred sudovima i drugim državnim organima. Nije bilo suđena, istrage, saslušanja u policiji i tužilaštvu i u svim postupcima gde je po zakonu neophodno prisustvo branioca. Nisu izuzeti ni pritvorski predmeti, kao i postupci po privremenim merama. Nakon tri dana štrajka, advokatska komora Srbije donela je rešenje o njegovoj obustavi.\nU sredu advokate očekuje sastanak sa ministrima. Odluci o potpunoj obustavi rada svih advokata u zemlji, prethodio je petodnevni štrajk advokata u Beogradu, koji je počeo 18. juna. Advokatska komora u Beogradu je, bez obzira na odluku centrale, i dalje u štrajku.\nPoskupljenje osiguranja vozila (VIDEO)


21. Feb 2020 262\nPreventivni zdravstveni pregledi, pod radnim nazivom “Za tvoje dobro”, traju od 1. februara ove godine, a iz Doma zdravlja pozivaju stanovnike mjesnih zajednica Centar I i II i Bulevar da se odazovu i provjere svoje zdravstveno stanje.\nIz banjalučkog Doma zdravlja podsjećaju građane da se pregledi obavljaju na Poliklinici i da su potpuno besplatni. Direktorica “Doma zdravlja” Nevena Todorović, kaže da će građani dobiti poziv iz ambulante porodične medicine i poziva sve da se odazovu na kontrole.\n- Akcija se fokusira na najrizičnija ili tipična oboljenja, a to su kardiovaskularna i maligna oboljenja. Radimo skrining na karcinome grlića materice, dojke, debelog crijeva, rektuma i prostate, te utvrđujemo faktore rizika za kardiovaskularne bolesti. Pregledi obuhvataju veći broj analiza i rizičnih mjesta na koje bi trebalo da obratimo pažnju, zbog čega bi građani trebalo da se odazovu na preventivne preglede. Ovim putem, ponovo pozivamo građane koji imaju, ali i one koji nemaju zdravstveno osiguranje, da se odazovu na ove preventivne preglede koji su besplatni i kojima se utvrđuju mogući rizici po njihovo zdravlje – navela je Todorović.\nAkcija „Za tvoje dobro“ počela je u oktobru prošle godine, a planirano je da tokom ove godine pregledima bude obuhvaćeno 27.000 stanovnika Banje Luke.\nTagovi: Za tvoje dobro\nDio Banjaluke sutra bez struje\nNovi red vožnje, prevoz iz šest pravaca\nRođene tri bebe, upisani blizanci Lolić


Uskoro rešavanje problema licenci turističkih agencija\nPotpredsednik Vlade Republike Srbije i ministar trgovine, turizma i telekomunikacija Rasim Ljajić izjavio je danas da to ministarstvo neće oduzimati licence turističkim agencijama i da se očekuje da rešenje za novonastalu situaciju bude pronađeno u narednih sedam do 10 dana.\nLjajić je u izjavi za agenciju Tanjug naveo da su predstavnici tog ministarstva danas održali sastanak sa Udruženjem banaka Srbije, na kojem se razmatralo pitanje bankarskih garancija, kao modela za obezbeđivanje garancija putovanja prilikom sklapanja turističkih aranžmana.\nOn je ukazao na to da će predstavnici Udruženja banaka dostaviti predlog procedure za operativno funkcionisanje i eventualno aktiviranje bankarskih garancija, s obzirom na to da takav model garancija putovanja do sada nikada nije bio korišćen u praksi, iako je predviđen Zakonom o turizmu.\nTa procedura će biti ugrađena u novi Pravilnik o garancijama putovanja, objasnio je potpredsednik Vlade i dodao da će paralelno sa tim, predstavnici ministarstva posredovati između osiguravajućih kuća i turističkih agencija kako bi se rešio aktuelni spor i na taj način koristio i taj mehanizam za obezbeđivanje garancija putovanja.\nPrema njegovim rečima, sasvim je neuobičajeno da osiguravajuće kuće tri dana pre isteka roka važenja aktuelnih licenci naprasno obaveste agencije da neće pružati tu vrstu usluge, pravdajući to velikim stepenom rizika.\nLjajić je podsetio na to da je suština da osiguravajuće kuće rade procenu rizika za svaku pojedinačnu agenciju i da posluju sa onim agencijama za koje procene da su stabilne i solventne.


Општина и Савет за безбедност саобраћаја даривали полицију - Sremski Karlovci\nNaslovna Vesti Opština i Savet za bezbednost saobraćaja darivali policiju\nOpština i Savet za bezbednost saobraćaja darivali policiju\nPolicijska stanica u Sremskim Karlovcima od 20. februara bogatija je za opremu neophodnu za rad saobraćajnih policajaca. Oprema je dar lokalne samouprave i Saveta za bezbednost saobraćaja, čiji predsednik Živorad Milanović je i uručio ovaj komplet komandiru stanice Damiru Tripiću.\nPo Milanovićevim rečima, oprema je nabavljena novcem iz opštinskog budžeta i od naplaćenih kazni za saobraćajne prekršaje, a sadrži dreger, koplet za uviđaj saobraćajnih nezgoda, fotoaparat i multifunkcionalni aparat za skeniranje, štampanje i kopiranje. Vrednost uručene opreme je 300.000 dinara.\n– Sve aktivnosti Saveta za bezbednost saobraćaja usmerene su ka povećanju bezbednosti učesnika u saobraćaju, pa tako i ova – rekao je prilikom primopredaje poklona Živorad Milanović. – Policija u svakom slučaju može da utiče na povećanje bezbednosti, ali joj je za to potrebna oprema i stoga smo se potrudili da joj obezbedimo sredstva za rad.\nSavet ove godine planira niz akcija iz oblasti unapređenja bezbednosti saobraćaja na putevima na teritoriji karlovačke opštine. Pored dosadašnjih, ove godine je u planu i jedna nova. Reč je o nabavci auto sedišta za decu rođenu u toku godine, uz šta je predviđena i obuka za roditelje.\nProšlog meseca na inicijativu Saveta za bezbednost saobraćaja postavljena je zaštitna ograda oko dela osnovne škole, kao mera brige o sigurnosti dece.\nPrethodni tekstOdluka o raspisivanju javnog oglasa za davanje u zakup i na korišćenje poljoprivrednog zemljišta u državnoj svojini u Opštini Sremski Karlovci\nSledeći tekstPredsednik Milenković otvorio Agro konferenciju


SAD veruju da iza napada u Kabulu stoji ISIS-K\nTanjug 26. avgusta 2021. 18:15\nVAŠINGTON – Američka administracija veruje da je za danasnje smrtonosne napade ispred aerodroma u Kabulu, u kojima je najmanje 13 osoba poginulo, a više desetina ranjeno, odgovorna teroristička organizacija Islamska država.\nZvaničnik SAD koji je govorio za AP pod uslovom da ostane anoniman rekao je da je više pripadnika američke vojske ranjeno u današnjem napadu, u kojem su učestvovala dva bombaša samoubice i naoružani napadači, kako se veruje, organizacije Islamske države – Korasan, koja je radikalnija od talibana.\nTalibani, koji su potvrdili 13 žrtava i više povređenih u ovom napadu među civilima i svojim pripadnicima, u neprijateljskim su odnosima sa grupom Islamske države – Korasan, koja deluje u Avganistanu, a portparol talibana je rekao da su i oni u opasnosti od napada te grupe Islamske države, na koju je ranije upozorio i američki predsednik Džozef Bajden.\nZapadne zemlje upozoravale su da postoji mogućnost od napada na aerodrom u Kabulu, koji bi, kako tvrde, mogla da izvede teroristička organizacija poznata kao Islamska država Korasan ili ISIS-K.\n„Svaki dan na terenu je još jedan dan kada znamo da ISIS-K želi da izvrši napad na aerodrom u Kabulu, i napadne nas i savezničke snage i nedužne civile“, izjavio je ove nedelje američki predsednik DŽo Bajden.\nISIS-K se pojavio oko 2015. godine, a smatra se da bi mogao imati do 2.200 boraca, mada bi ova brojka mogla biti i veća s obzirom na bezbednosni vakuum koji je nastao usled odlaska stranih vojnih trupa, prenosi Skaj njuz.\nBorci ove terorističke organizacije se uglavnom nalaze u avganistanskim provincijama Kunar i Nangarhar i odgovorni su za neke od najgorih pokolja u Avganistanu.


08.03.2021 u 11:51\nDONjECK - Ukrajinska vojska granatirala je predgrađa Donjecka, saopštio je predstavnik samoproglašene Donjecke Narodne Republike u Zajedničkom centru za kontrolu i koordinaciju režima prekida vatre. On je rekao da je u granatiranju oštećeno šest kuća i dalekovod u mestu Staromihajlovka, prenosi RIA Novosti. Prema preliminarnim podacima, nema povređenih. Donjecka i Luganska Narodna Republika su proglasile nezavisnost nakon državnog prevrata u Ukrajini u februaru 2014. godine. Ukrajinske vlasti su 2014. pokrenule vojnu operaciju protiv Donjecka i Luganska, pošto ih ne priznaju i smatraju te teritorije okupiranim. Sukob u Donbasu regulisan je Minskim sporazumima iz 2015. godine, prema kojem su se strane obavezale da će zaustaviti granatiranje i povući teško naoružanje sa linije


Srpski reprezentativac prihvatio je četvorogodišnju ponudu Atlanta Hoksa vrednu 72 miliona dolara, međutim završnu reč imaju Sakramento Kingsi.\nKao što je poznato, Bogdanović je ograničeno slobodan igrač što znači da ekipa iz Kalifornije može da izjednači ponudu bilo koje druge ekipe i tako ga zadrži u timu.\nZa to nisu velike šanse jer je Sakramento ove jeseni već dao 163 miliona dolara Dieronu Foksu, od ranije imaju velike ugovore Badija Hilda i Herisona Barnsa, a uskoro dolazi i novi ugovor za Marvina Belgija juniora.\nKingsi nemaju mnogo prostora u “seleri kepu” i da bi izjednačili ponudu verovatno bi morali da trejduju Hilda ili Barnsa kako bi naredne takmičarske godine mogli da produže saradnju sa Beglijem.\nKako prenosi B92, Sakramento je spreman da trejduje Hilda, ali traže mnogo zauzvrat (dva mlada igrača, plus pikove) i pitanje da li će neko hteti da “plati” toliko.\nDakle, sve su veće šanse da će Bogdanović naredne sezone igrati u Atlanti zajedno sa Trejom Jangom, Režonom Rondom, Danilom Galinarijem, Džonom Kolinsom, Klintom Kapelom...\nSakramentu danas ističe rok i do kraja dana saznaćemo šta su Kingsi odlučili.


Analitičar: Sankcije Rusije su vrlo štetne za tursku ekonomiju - Russia Beyond Croatia\nAnalitičar: Sankcije Rusije su vrlo štetne za tursku ekonomiju\nČak i u ovoj teškoj situaciji, čak i kada se uzme u obzir činjenica da turski predsjednik nastavlja provocirati i izazivati, Rusija je pokazala suzdržanost u sferi ekonomskih mjera i dokazala da ostaje i dalje odgovorna država prema svojim susjedima, smatra stručnjak.\nMjere koje su navedene u odluci predsjednika su vrlo štetne za tursku ekonomiju. Međutim, one nemaju za cilj uništiti cjelokupno tkivo ekonomskih odnosa između naših zemalja, izjavio je stručnjak iz Instituta za socioekonomska i politička istraživanja Aleksej Zudin, komentirajući odluku o specijalnim mjerama protiv Turske.\n„Pošto je Kremlj od samog početka isključio mogućnost vojnog odgovora na obaranje Su-24, ekonomske mjere su izbile u prvi plan i postale zapravo jedina mogućnost. Znamo da je čitavo vrijeme između napada na naš bombarder i odluke Vladimira Putina bilo ispunjeno razmatranjem onih mjera koje može koristiti ruska država kao odgovor na izdajničke poteze ovih navodnih sudionika antiterorističke koalicije”, objasnio je Zudin, prenosi „Vzgljad”.\n„Čak i u ovoj teškoj situaciji, čak i kada se uzme u obzir činjenica da turski predsjednik nastavlja provocirati i izazivati, Rusija je pokazala suzdržanost u sferi ekonomskih mjera i dokazala da ostaje i dalje odgovorna država prema svojim susjedima”, istaknuo je Zudin. „Na listi mjera koje se navode u odluci, nema ničeg što bi se odnosilo na isporuke plina u Turskoj. Na listi nema ničeg što bi utjecalo na budućnost ekonomskih odnosa među našim zemljama.”


Policijski čas u Novom Sadu: Mirno, par intervencija policije - sprovodi se ono što je suština mera\nTokom prve noći zabrane kretanja u Novom Sadu\nje bilo mirno, a policija je intervenisala u nekoliko sporadičnih slučajeva, izjavio je danas gradonačelnik tog grada Miloš Vučević.\n"Policija je intervenisala u nekoliko slučajeva, ali je to bilo sporadično. Inače je noć protekla u najboljem redu, sprovodi se ono što je bilo suština mera", rekao je Vučević za RTS, upitan kako je prošla prva noć zabrane kretanja od 20 sati uveče do 5 ujutru u Novom Sadu.\nGradonačelnik Novog Sada je naveo da je grad dobro snabdeven i istakao da veruje da je prošao prvi talas "navale" po supermarketima, kada su građani kupovali velike količine namirnica.\n"Ima dovoljno hrane, Srbija proizvodi više nego što može da potroši, građani s te strane mogu da budu spokojni", rekao je Vučević.\nOn je istakao da sve komunalne službe u gradu funkcionišu, da je saobraćaj u redukovanom režimu, da se dezinfikuju javne površine i stambene zgrade, kao i ustanove u kojima postoji radna obaveza.\nPodsetio je da je grad otvorio kol centre za građane gde se mogu informisati i postavljati pitanja u vezi sa korona virusom, kao i da je pri Domu zdravlja otvoreno 20 novih kol centara, sa sedam psihologa.\nGradonačelnik je apelovao na Novosađane, posebno starije građane i one koji imaju teža oboljenja, da ostaju u svojim domovima, da će im biti dostavljeno sve što im je potrebno od lekova i hrane, te istakao da se ova situacija može prevazići samo uz disciplinu i solidarnost.\nUpitan kada će u novosadske apoteke stići maske i rukavice, Vučević je rekao da se nada da će se uskoro stabilizovati tržište i da će apoteke biti snabdevene dovoljnom količinom maski i sredstava za dezinfekciju.\nOn je apelovao na građane da budu solidarni i da ne prave prevelike i nepotrebne zalihe tih sredstava.\n"Nema svrhe da jedan ima sto maski, a njegove komšije nemaju nijednu, ništa time nije postigao", rekao je Vučević.\nOn je podsetio da grad obezbeđuje rukavice i sredstva za vozače u javnom prevozu, taksiste, radnike u komunalnim službama i druge.\nizvor: RTS, rtv.rs, agencije, foto: Jaroslav Pap


Obeležavanje Savindana nastavljeno je i sledećeg dana, 30. januara, na poseban način. Ponovo je Petar Božović bio “u glavnoj ulozi”, ovaj put kao gost Prosvjete u tradicionalnom programu Susreti i razgovori, održanom u negovanom prostoru kafe-galerije Gabelco u devetom bečkom okrugu. Među gostima bio je i Episkop austrijsko-švajcarski gospodin Andrej! Ovo gostovanje podržala je i poznata uspešna kompanija M:tel, podelivši prigodne poklone prisutnima, a brojni članovi i prijatelji Prosvjete imali su lepu priliku da čuju neke od najlepših srpskih stihova u izvođenju jednog od najboljih srpskih glumaca. On ih nije razočarao: čuli su se odlomci iz Reče mi jedan čoek,Čegovića i Gorskog Vijenca, drugi brojni stihovi Matije Bećkovića, Stevana Raičkovića, Ljubomira Simovića, nešto citata iz Luče Mikrokozme, anegdote iz teatra, filma i života. Bard srpskog glumišta je briljirao, praćen čarobnom gitarom i glasom muzičara Sime Simića, a često prekidan smehom, aplauzima, pitanjima prisutnih i ponekom željom za zajedničku fotografiju.\nNa kraju ovih, izuzetnih Susreta i razgovora, Petar Božović je zahvalio Prosvjeti na pozivu, ali i dao veliki kompliment i ogromnu pohvalu dosadašnjem radu Društva, posebno Prosvjetinoj školi srpskog jezika. Na pitanje jednog od prisutnih, odgovorio je: “Bilo je ovo lepo i dobro organizovano veče, a i Akademija je bila odlična. Mnogo dece je učestvovalo, ta deca se ne razlikuju po znanju jezika od one u Srbiji!” Posle te izjave, usledio je veliki i iskren aplauz prisutnih, jer, iako to možda ne izgleda nešto posebno, onima koji znaju koliko je sa decom u rasejanju teško postići takav rezultat i koliko rada stoji iza toga, izrečeno je značajno priznanje i izuzetna moralna podrška. Naročito, kada to kaže takav umetnik, čarobnjak jezika i izgovorene reči, Petar Božović.\nTagovi:PoezijaSveti SavaSvetosavska akademija


Neviđen potez: Fulam odbio ponudu od 55,22 miliona evra za transfer Aleksandra Mitrovića\nBlic\t10.01.2019 15:34\nDa igra za neki drugi klub u ovom trenutku, Aleksandar Mitrović bi verovatno već počeo da pakuje stvari i pozdravlja se sa saigračima jer sledi selidba. Ali, njegov Fulam je odbio da ga proda iako je dobio nestvarnu ponudu.\nKako javlja britanski tabloid "San", na adresu pomenutog premijerligaša stigla je iz Kine, od strane kolega iz Gvangžu Evergrandea, ponuda vredna čak 50 miliona funti (55,52 miliona evra) za transfer srpskog napadača.\nIako je u pitanju ogroman novac, uprava londonskog kluba odbila je da proda 24-godišnjeg špica koji je u debitantstkoj sezoni u Premijer ligi već postigao osam golova za tim koji je trenirao Slaviša Jokanović, a po njegovom otkazu, Klaudio Ranijeri.\n"San" javlja da u Fulamu očajnički žele da zadrže svog najboljeg strelca i tako uvećaju sopstvene šanse da opstanu u elitnom engleskom nadmetanju.\nKinezi i ove zime uveliko pazare po Engleskoj, pa će tako vezni igrač Totenhema Musa Dembele nastaviti karijeru u Peking Guoanu, gde će zarađivati 120.000 funti nedeljno (132.470 evra), a čak i neki ne baš mnogo uspešni fudbaleri, poput Nika Jenarisa iz Brentfoda, odlaze u Kinu, u isti klub kao i Dembele, za šest miliona evra. Zasad najbolji posao smeši se Marku Arnautoviću iz Vest Hema, za kog lokalna štampa piše da će verovatno od ove zime igrati u najmnogoljudnijoj zemlji sveta, a iako ime novog poslodavca nije obelodanjeno, "zna" se da će mu plata biti 200.000 funti nedeljno, odnosno 220.000 evra.\nAleksandar Mitrović je najbolji strelac Fulama sa osam golova u 23 ukupno odigrana klupska meča u ovoj sezoni, a "San" piše da će Gvangžu Evergrande, i pored toga "što Mitroviću u klubu nije svejedno posle otkaza Slaviši Jokanoviću", morati da ponudi više novca da bi uprava londonskog kluba uopšte razmislila o njegovoj prodaji.\nFabio Kanavaro je trenutni trener pomenutog kinskog kluba, koji je posle sedam uzastopnih titula završio prošlu sezonu kao drugi, iza Šangaj SIPG-a


ŽENSKI HOKEJ NA LEDU U SRBIJI – UDARNA VEST . rs\nŽENSKI HOKEJ NA LEDU U SRBIJI\nponedeljak, 17. maja, 2021 ponedeljak, 17. maja, 2021 3 min read UdarnaVest .rs\nPionirski koraci koji su napravljeni pre desetak godina, sa ambicioznim projektom pod nazivom Serbia Girls, uskoro bi trebalo da donesu vidljive plodove rada. Kada se to kaže, prvenstveno se misli na učešće naše ženske selekcije na zvaničnom IIHF Svetskom prvenstvu.\nPokretanje regionalne ženske lige je velika želja koja nije ostvarena prošle sezone zbog situacije sa pandemijom Covid19, ali se nadamo da će u 2021/22 biti i to realizovano. Takođe, pravi cilj i potreba ovog Projekta je da za godinu ili dve prijavimo učešće ženske hokejaške reprezentacije Srbije na IIHF Svetskom prvenstvu za seniorke ili juniorke do 18 godina .\nŽenski hokej u poslednje vreme zaista ima veliku podršku Saveza i to je za svaku pohvalu. Obezbedili su nam sredstva, izlaze nam u susret kad su u pitanju ovakve i slične akcije i nadamo se da će se ženskom hokeju i u budućnosti posvetiti više pažnje. Kada to kažem pre svega mislim na organizaciju mini kampova, utakmica i slično…\nIpak, za sve nas je možda više od svega važno da ovim devojkama pokažemo da nisu zaboravljene, da ženski hokej u Srbiji ima perspektivu i da ne odustaju od ove prelepe igre. Da će njihov uloženi trud biti vrednovan, da to što treniraju nije beznadežno i da će uskoro biti u prilici da igraju kvalifikacije, međunardone turnire i učestvuju na nekom velikom zvaničnom takmičenju – zaključio je trener Uroš Brestovac.\nU prethodnom periodu u duelima sa reprezentacijom Bosne i Hercegovine kako u Novom Sadu tako i u Sarajevu naše Serbia Girls ubedljivim pobedama i timskim duhom dokazale su spremnost za velika takmičenja. Sledeći veliki izazov za Serbia girls je trenutno prijateljsko gostovanje ženske reprezentacije Bugarske što za nas predstavlja još jedan korak dalje i pravi test zrelosti, i stepenik bliže ka Svetskom prvenstvu, a možda i kvalifikacijama za zimske Olimpijske igre…\nSavez hokeja na ledu Srbije obezbedio je LIVE STREAM za obe utakmice sa reprezentacijom Bugarske koje su na programu 15. maja (20:45) i 16. maja (12:45) u Ledenoj Hali Pionir u Beogradu.\nArhiva Serbia girls\nSastav Serbia Girls :\n1.Vereš Sintia golman (HK Spartak)\n2.Ilić Ana golman (Crvena Zvezda)\n3.Vrhoci Valentina (Crvena Zvezda)\n4.Čizmić Katarina (HK Partizan)\n5.Vasiljević Katarina (HK Partizan)\n7.Radović Tamara (HK Vojvodina)\n8.Radović Jana (HK Vojvodina)\n9.Milišić Ksenija (HK Vojvodina)\n10.Tomašević Dunja (HK Vojvodina)\n11.Ivanov Iva (HK NS Stars)\n12.Milodanović Ana (HK Spartak)\nVučković Anđelija (HK Vojvodina)\n14.Gladić Petra (HK Spartak)\n15.Stantić Sara (HK Spartak)\n16.Rac Sabo Hanna (HK Spartak)\n17.Popov Jovana (HK Spartak)\n18.Rac Sabo Lilla (HK Spartak)\nVukelić Jana (HK Vojvodina)\nHokej, serbiagirls, zenskihokej


Vlada FBiH utvrdila Prijedlog Zakona o penzijama | penzije | Al Jazeera Balkans\nVrijednost općeg boda iznosit će nešto više od sedam eura, a penzije će biti usklađivane 15. aprila svake godine.\nUsklađivanje se vrši u visini zbira 50 posto procenta porasta potrošačkih cijena i 50 posto procenta porasta realnog BDP-a u Federaciji BiH u prethodnoj godiniArhiva\nVlada bosanskohercegovačkog entiteta Federacija BiH utvrdila je Prijedlog Zakona o penzijskom i invalidskom osiguranju, prema kojem će vrijednost općeg boda utvrđena zakonom iznositi 14 KM, odnosno nešto više od sedam eura.\nPrijedlog zakona propisuje da penzije budu usklađivane 15. aprila svake godine, javlja Anadolija. Usklađivanje se vrši u visini zbira 50 posto procenta porasta potrošačkih cijena i 50 posto procenta porasta realnog bruto društvenog proizvoda u Federaciji BiH u prethodnoj godini.\nTo će se vršiti prema podacima Federalnog zavoda za statistiku, osim penzija ostvarenih u godini u kojoj se vrši usklađivanje, a najviše do stope rasta realnog BDP-a u prethodnoj godini. Najviše penzije neće biti usklađivane ili povećavane sve dok najniži iznos penzije ne dostigne petinu iznosa najviše penzije ostvarene po zakonu.\nPrecizirano je vanredno usklađivanje koje može biti provedeno jednom u godini ako je stopa rasta realnog BDP-a u prethodne dvije kalendarske godine veća od tri posto i ako nema akumuliranog deficita budžeta Federacije BiH, a najviše do stope rasta realnog BDP-a u prethodnoj godini.\nPropisano je da se najniža i zagarantovana penzija usklađuju ne s troškovima života, kako je to ranije bilo, nego prema odredbama Člana 79, što je za penzionere povoljnije. Izuzetno, ako postoje finansijske mogućnosti, Vlada Federacije BiH može posebnom odlukom utvrditi povećanje iznosa najniže penzije u većem procentu, a najviše do stope rasta realnog BDP-a u prethodnoj godini.\n"U prelaznim i završnim odredbama, u članu 140, kojim je propisana isplata penzija korisnicima koji ostvaruju pravo, dodana su dva stava kojima je propisano povećanje zakonskog iznosa penzija korisnicima prava koji su ih ostvarili do 31. 7. 1998. za deset posto, te korisnicima koji su prava ostvarili od 31. 7. 1998. do 31. 12. 2007. za pet posto", navode iz Vlade Federacije BiH.\nGlavni ciljevi reforme penzijskog sistema u Federaciji BiH jesu ublažavanje efekata starenja stanovništva na penzijski sistem, smanjenje preranog odlaska iz svijeta rada, pravedniji izračun penzija prema plaćenom doprinosu, pravedan odbitak za prijevremenu penziju i stimulacija ostanka u sferi rada, te sprečavanje i ublažavanje pada adekvatnosti penzija u Federaciji BiH, saopćeno je iz vlade tog entiteta.\nOvaj Prijedlog zakona razmatrat će oba doma Parlamenta Federacije Bosne i Hercegovine.\nNajavljeno povećanje penzija u FBiH


Holcim pronalazi i profit i svoju društvenu ulogu - Intervju – Gustavo Navarro, generalni direktor, Holcim (Srbija) - Nedeljnik Vreme\nDa li ste zadovoljni trenutnim poslovnim rezultatima u Srbiji?\nKada je Holcim došao u Srbiju 2002. godine, tržište se tek bilo otvorilo i nismo mogli da znamo šta nas očekuje. Danas, međutim, nakon deset godina poslovanja u Srbiji, možemo da kažemo da Holcim Srbija ima veoma dobru i stabilnu poziciju na lokalnom tržištu. To ne znači da je Srbija idealna za poslovanje; još uvek ima dosta toga što treba da se uradi. Ali u poređenju sa periodom od pre gotovo deset godina, ne možemo da poreknemo da je učinjen veliki napredak. Od pokretanja poslovanja u Srbiji, trudili smo se da postavimo visoke standarde poslovanja, što je, dugoročno gledano, pozitivno uticalo na celo tržište. To su omogućili naši proizvodi, čiji kvalitet stalno poboljšavamo, vrhunska usluga koju pružamo našim klijentima i jake partnerske veze koje smo izgradili sa svim zainteresovanim stranama. Sve u svemu, Holcim je za sada veoma zadovoljan svojom investicijom. Lično bih dodao da je za moju porodicu život u Srbiji veoma prijatan – društvene, turističke i kulturne prilike su izuzetne.\nKoji su najveći izazovi poslovanja na ovom tržištu?\nKao kompanija koja posluje u Srbiji, svakako nam je bilo izazovno da pridobijemo poverenje zaposlenih, izgradimo reputaciju poslodavca koji se brine o svojim zaposlenima i izgradimo dobrosusedske odnose sa lokalnom zajednicom u kojoj poslujemo. Danas možemo da kažemo da smo na veoma dobrom putu. Ono što svi investitori, uključujući i Holcim, žele jeste da transparentno posluju na uobičajenom i redovnom nivou, bez zalaženja u zonu sive ili crne ekonomije. Kompanijama kao što je naša veoma je važno da država obezbedi da vladavina prava važi za svakoga. Navešću jednostavan primer: kada Holcim želi da izgradi neki objekat, potrudimo se da imamo spremne i odobrene sve dozvole i svu neophodnu dokumentaciju pre početka radova. Sa druge strane, smatramo da poslovanje koje se ne vodi ovim pravilima ne samo da nije legalno, već i da predstavlja nelojalnu konkurenciju za kompanije koje se ponašaju u skladu sa pravilima, kao Holcim. Konačno, ekonomska stvarnost je bez sumnje definisana teškom situacijom u kojoj je nezaposlenost samo jedan od problema. Istraživanja pokazuju da oko 80 odsto kompanija u građevinskom sektoru ima blokirane bankovne račune, dok je jedna od dve kompanije još odavno ispunila uslove za stečaj ili likvidaciju. Od suštinske je važnosti da se ovim kompanijama pomogne da se izbore sa ovom situacijom.\nKoliko će Vladin projekat izgradnje pristupačnih stanova i Koridora 10 pomoći industriji proizvodnje cementa?\nVeoma je važno da se završe veliki infrastrukturni projekti u Srbiji. Razvoj infrastrukture doneće ne samo strane investicije, već i komunalne usluge boljeg kvaliteta i bolji životni standard za sve ljude. Građevinski sektor u Srbiji počeo je da se oporavlja od posledica globalne ekonomske krize ove godine i beleži rast zahvaljujući državnom programu za pomoć ovom sektoru, u koji treba da bude investirano približno 500 miliona evra. Čak i bez krize, građevinski sektor ima mnogo problema, a njihovo rešenje u velikoj meri zavisi od države. Pored značajnijih ulaganja u infrastrukturu, takođe je neophodno smanjiti opširne birokratske procedure koje sprečavaju normalan razvoj čitave ekonomije i tržišta. Ponovo ističem, ključ je u brzini izdavanja i transparentnosti dozvola.\nPorast najranije 2013. godine\nDo koje mere je smanjeni nivo ulaganja u građevinski sektor uticao na potražnju i prodaju cementa od početka krize?\nU poređenju sa 2008. i 2009. godinom, kada je prodaja cementa opala za čitavih 20 odsto, pad u 2010. godini bio je daleko manji. Sektor proizvodnje građevinskih materijala veoma je dinamičan i samo uz ulaganja u proizvodnju i druge resurse možemo da održimo dobru poziciju na tržištu. U ovom trenutku postoje znaci da se situacija sa našim proizvodima na tržištu poboljšava u odnosu na prošlu godinu, ali značajniji porast na tržištu možemo da očekujemo najranije 2013. godine.\nKoji su poslovni planovi kompanije Holcim za budućnost?\nOd 2002. kompanija Holcim Srbija investirala je više od 100 miliona evra. Pored ulaganja u proizvodnju i tehnologiju, takođe smo mnogo uložili i u zaštitu životne sredine. Samo u 2010. godini uložili smo oko 180.000 evra u projekte korporativne društvene odgovornosti (KDO), a ta suma će se sigurno uvećavati u periodu koji sledi. Kao i tokom prethodnih devet godina, Holcim će svakako nastaviti da ulaže u održivi razvoj Popovca i Paraćina, u NVO sektor i da radi na ojačavanju kapaciteta cele zajednice. Od ove jeseni, takođe ćemo se baviti i jednim važnim projektom koji se tiče obezbeđivanja zajmova malim preduzećima iz Paraćina i Popovca. Odlučili smo da pomognemo našim najbližim susedima tako što smo izdvojili 50.000 evra za podršku njihovim preduzećima.\nKako ocenjujete prvih deset godina poslovanja Američke privredne komore u Srbiji?\nOdmah nakon dolaska u Srbiju, kompanija Holcim Srbija prepoznala je značaj postojanja Američke privredne komore. Zato smo često učestvovali u različitim AmCham projektima i pružali im podršku u angažovanju na poboljšanju regulatornog okvira za bolje poslovanje u Srbiji. Čvrsto sam uveren da je AmCham značajno doprineo boljoj poslovnoj klimi u Srbiji tokom ovih prvih deset godina. Želeo bih da iskoristim ovu priliku i čestitam upravnom odboru i zaposlenima u AmChamu, sadašnjim i bivšim, na njihovom trudu i posvećenosti poboljšanju poslovne klime u Srbiji, kao i na zalaganju za izgrađivanje boljeg društva.\nDruštveno odgovorno poslovanje predstavlja deo strategije kompanije Holcim u svim zemljama u kojima posluje, a isto opredeljenje vodi nas i kroz poslovanje u Srbiji.\nProjekat koji će u 2011. godini svakako doprineti poboljšanju kvaliteta života lokalnog stanovništva u Popovcu i okolnim selima jeste dugoročno rešavanje problema vodosnabdevanja, za koji je investirano oko 60.000 evra. Takođe, tokom ove godine Holcim je u saradnji sa Agencijom za zaštitu životne sredine Republike Srbije investirao 120.000 evra u postavljanje merne stanice koja će pratiti koncentraciju zagađenja u vazduhu.\nKao primer dobre prakse sa lokalnom zajednicom, možemo istaći projekat "Partnerstvo za budućnost", koji se održava četvrtu godinu. Za realizaciju ovogodišnjeg konkursa, koji podržava programe i projekte iz oblasti obrazovanja, kulture i održivog razvoja na teritoriji opštine Paraćin, Holcim je izdvojio šest projekata, ukupne vrednosti 30.000 evra.\nOdlučili smo da našim prvim komšijama pomognemo tako što ćemo izdvojiti 50.000 evra za jačanje njihovog poslovanja. Nezavisna komisija odlučiće o dodeli pet kredita od po 10.000 evra, a Holcim će insistirati da svi koji dobiju taj kredit zaposle makar jednu osobu iz Popovca, odnosno Paraćina. Još važnije, kada taj novac bude vraćen, on će za dve godine ponovo kroz konkurs biti dodeljen nekim drugim preduzećima.\nU narednom periodu nastavićemo kao i u poslednjih devet godina da ulažemo u održivi razvoj Popovca i Paraćina, u nevladin sektor kao i u jačanje kapaciteta čitave zajednice.\nGustavo Navarro je u Holcimu od 2002. godine, dok se od 2006. nalazi na čelu kompanije Holcim Srbija. Prethodno je obavljao funkciju finansijskog direktora u Holcimovim kompanijama u Ukrajini i Srbiji. Tokom skoro 30 godina radnog iskustva, pre dolaska u Holcim radio je na nekoliko kontinenata – u Argentini, Meksiku, Ekvadoru, Ukrajini, Rusiji, Švajcarskoj, Nemačkoj i Tajlandu – za mnogobrojne svetske kompanije kao što su Tetra Pack, Merck, Kimberly Clark, AEG.\nOd kada je Gustavo Navarro na čelu Holcima Srbija, kompanija je proširila svoje poslovanje, dopunjujući osnovnu proizvodnju cementa i proizvodnjom betona: otvaranjem fabrike Beograd – Istok u Krnjači 2006. godine. Kapacitet fabrike iznosi oko 100.000 kubnih metara gotovog betona godišnje. Takođe, privatizacijom DTD "Kamenko Gagrčin" u 2009. godini, Holcim d.o.o. proširio se i na tržište agregata – šljunak i pesak.\nGustavo Navarro rođen je 4. oktobra 1962. godine u Argentini. Diplomirao je na Ekonomskom fakultetu u Buenos Ajresu, a magistrirao poslovnu administraciju na Poslovnoj školi Lozane u Švajcarskoj.


Sporni mehanizam gasifikacije vredan stotine miliona evra | Insajder\nSpornim poslovima Javnog preduzeća Srbijagas na gasifikaciji Srbije, koji su predmet interesovanja Tužilaštva za organizovani kriminal, Insajder se bavio pre tri godine. Tada smo objavili da je Srbijagas tokom nekoliko godina sa privatnim firmama, bez tendera, ugovorio radove vredne najmanje 240 miliona evra za izgradnju mreže manjih gasovoda širom Srbije.\nIstraživanje Insajdera je pokazalo da je osmišljen ceo mehanizam koji omogućava da zapravo na prvi pogled niko nije odgovoran za to što se poslovi privatnim firmama dodeljuju mimo zakona i po cenama višim i do 20 odsto od predviđenog zvaničnim planovima.\nGlavni princip u gasifikaciji je da onaj ko finansira izgradnju postaje istovremeno i vlasnik gasovoda i snosi rizik celog posla. Posle velikog poskupljenja gasa 2008. Srbijagas na čelu sa socijalistom Dušanom Bajatovićem preuzima finansiranje izgradnje novih gasovoda bez obzira na pad potrošnje.\nPod paravanom javno-privatnog partnerstva, Srbijagas privatne firme angažuje praktično kao izvođače radova. Iako sve finansira Javno preduzeće, za ove unosne poslove uglavnom ne raspisuju tenderi, tako što se privatne firme jednostavno proglašavaju strateškim partnerima uprkos tome što ne ulažu svoja sredstva.\nUgovori su trojni, odnosno strateško partnerstvo sklapaju opština ili grad u kojoj se gradi gasovod, Javno preduzeće Srbijagas i privatna firma. Iako sve plaća Srbijagas, privatnu firmu koja izvodi radove bira opština i tako praktično niko nije odgovoran. Opština na svako pitanje o načinu izbora izvođača upućuje na investitora, odnosno Srbijagas, a Srbijagas na opštinu koja je formalno izabrala izvođača radova.\nPrema istraživnju Insajdera, od 2007. zaključno sa 2012. godinom Srbijagas je sa privatnim firmama ugovorio poslove gasifikacije vredne najmanje 242 miliona evra, a skoro sve ove poslove dobilo je samo pet privatnih firmi: DM invest, Millennium Team,Visokogradnja Inženjering, Promont i firma Bobar Beška.\nDetaljnije pogledajte u trećoj epizodi serijala Energetski (ne) sporazum.


Evropska komisija optužena da je prećutala podatke o uticaju piraterije – PLAY! PLAY!\nEvropska komisija optužena da je prećutala podatke o uticaju piraterije\nEvropska komisija (EK) se ovih dana našla na udaru kritike da je prećutala važne podatke o uticaju piraterije na legalni promet i prodaju sadržaja.\nOptužbu je uputila Piratska partija, koja se pita zašto EK krije, odnosno ne objavljuje podatke i zaključke donete iz istraživanja koja je, po nalogu EK, uradila za njih konsultantska agencija Ecorys.\nIstraživanje je rađeno 2014. godine, i na njega je potrošeno preko 400 000 evra, a cilj istraživanja je bio da se ustanovi kakav je uticaj piraterije na legalnu prodaju video-igara, filmova, muzike, knjiga i ostalih digitalnih proizvoda.\nIstraživanje je završeno i kompletan izveštaj je predat maja 2014. godine, ali njegovi rezultati nikada nisu dospeli u javnost. Piratska partija se pita zašto EK krije i ne objavljuje rezultate za čije je istraživanje potrošila tolike pare, i dolazi do zaključka da je to zbog toga što rezultati pokazuju da piraterija nema negativnih efekata na prodaju piratizovnih stvari, i da čak zapravo ima pozitivan efekat, odnosno da povećava prodaju, što se posebno ističe kod video-igara.\nKako kažu iz Piratske partije, jedini izuzetak su veliki blokbaster filmovi, koji najviše žive od dobrog prolaska u bioskopu, pa zato na njih piraterija najviše utiče.\nTagged European Commissionevropska komisijapiraterijapiratska partija\nIrdeto prisvojio kompaniju…\nAutori igre Darkwood…\nRiME krekovan za…